open-index/open-wikipedia-markdown huggingface dataset:
প্ৰতিৰক্ষা মন্ত্ৰালয়

**প্ৰতিৰক্ষা মন্ত্ৰালয়** ( য়ে ৰাষ্ট্ৰীয় নিৰাপত্তা আৰু ভাৰতীয় সশস্ত্ৰ বাহিনীৰ সৈতে প্ৰত্যক্ষভাৱে জড়িত চৰকাৰৰ সকলো সংস্থা আৰু কাম-কাজৰ সমন্বয় আৰু তত্বাৱধানৰ দায়িত্বভাৰ গ্ৰহণ কৰে।

ভাৰতৰ ৰাষ্ট্ৰপতি দেশৰ সশস্ত্ৰ বাহিনীৰ আনুষ্ঠানিক প্ৰধান সেনাধ্যক্ষ। দেশৰ প্ৰতিৰক্ষাৰ প্ৰেক্ষাপটত সশস্ত্ৰ বাহিনীক নিজৰ দায়িত্ব পালন কৰিবলৈ প্ৰতিৰক্ষা মন্ত্ৰালয়ে নীতিগত কাঠামো আৰু সম্পদ প্ৰদান কৰে। ভাৰতৰ ভূখণ্ডৰ অখণ্ডতা নিশ্চিত কৰাৰ বাবে ভাৰতীয় সশস্ত্ৰ বাহিনী (ভাৰতীয় সেনা, ভাৰতীয় বায়ুসেনা, ভাৰতীয় নৌসেনাকে ধৰি) আৰু প্ৰতিৰক্ষা মন্ত্ৰালয়ৰ অধীনত ভাৰতীয় উপকূলৰক্ষী বাহিনীৰ দায়িত্ব প্ৰদান কৰে।

## সংগঠনসমূহ
### বিভাগসমূহ
প্ৰতিৰক্ষা মন্ত্ৰালয় পাঁচটা বিভাগৰে গঠিত; প্ৰতিৰক্ষা বিভাগ (DoD), সামৰিক পৰিক্ৰমা বিভাগ (DMA), প্ৰতিৰক্ষা উৎপাদন বিভাগ (DDP), প্ৰতিৰক্ষা গৱেষণা আৰু উন্নয়ন বিভাগ (DRDO), আৰু প্ৰাক্তন সেনাবাহিনীৰ কল্যাণ বিভাগ (DESW)। ভাৰতৰ প্ৰতিৰক্ষা সচিবে প্ৰতিৰক্ষা বিভাগৰ মুৰব্বী হিচাপে কাম কৰে, আৰু মন্ত্ৰালয়ত বিভাগসমূহৰ কাৰ্যকলাপৰ সমন্বয়ৰ বাবে অতিৰিক্ত দায়িত্ব লয়।
### আন্তঃসেৱা সংস্থা
*অফিচাৰ্ছ ট্ৰেনিং একাডেমী, চেন্নাই আৰু গয়া
*ইণ্ডিয়ান মিলিটাৰী একাডেমী, ডেৰাডুন
*নেশ্যনেল ডিফেন্স একাডেমী, পুনে
*ৰাষ্ট্ৰীয় ইণ্ডিয়ান মিলিটাৰী কলেজ (R.I.M.C)
*ৰাষ্ট্ৰীয় মিলিটাৰী স্কুলছ (চাইল, বেলগাঁও, বাংলোৰ, আজমেৰ, ঢোলপুৰ)
*ৰাষ্ট্ৰীয় প্ৰতিৰক্ষা মহাবিদ্যালয়, নতুন দিল্লী
*কলেজ অৱ ডিফেন্স মেনেজমেণ্ট, চেকেণ্ডৰাবাদ
*ডিফেন্স চাৰ্ভিচেছ ষ্টাফ কলেজ, ৱেলিংটন কেণ্টনমেণ্ট, দ্য নীলগিৰিছ
*মিলিটাৰী ইনষ্টিটিউট অৱ টেকন’লজি (মিলিট), পুনে
*আৰ্মড ফোৰ্চেচ মেডিকেল কলেজ (ভাৰত), পুনে
*ডাইৰক্টৰেট জেনেৰেল অফ ৰি-ছেটেলমেন্ট, নতুন দিল্লী
*ডাইৰক্টৰেট জেনেৰেল অফ ডিফেন্স, নতুন দিল্লী

## মন্ত্ৰীসকল
প্ৰতিৰক্ষা মন্ত্ৰালয়ৰ নেতৃত্বত থাকে প্ৰতিৰক্ষা মন্ত্ৰী, যাক এজন বা এজনতকৈ অধিক ৰাজ্যিক মন্ত্ৰীয়ে সহায় কৰে।

## লগতে চাওক
## তথ্য সংগ্ৰহ
## বাহ্যিক সংযোগ
চাৰিশাল গোসাঁনীৰ তেজ

**চাৰিশাল গোসাঁনীৰ তেজ** হৈছে অসমীয়া সাহিত্যিক তুলিকা শইকীয়াই চুতীয়া ৰজা নীতিপাল আৰু ৰাণী সাধনীৰ জীৱনক আধাৰ হিচাপে লৈ ৰচনা কৰা এখন অসমীয়া উপন্যাস। এইখন লেখিকাৰ প্ৰথম উপন্যাস আৰু মৃত্যুৰ পূৰ্বে প্ৰকাশিত একমাত্ৰ উপন্যাস। চুতীয়া ৰাজ্যৰ শেষৰ গৰাকী ৰাণী সাধনী চৰিত্ৰটোক কেন্দ্ৰ কৰি আৰু চুতীয়া ৰাজ্যৰ ইতিহাসক বিষয় হিচাপে লৈ লিখা এই উপন্যাসনৰ মাজেৰে তদানীন্তন সময়ৰ সমাজ বাস্তৱতাৰ চিত্ৰ ফুটি উঠিছে৷ আনহাতে ঔপন্যাসিকাই নিজস্ব কল্পনা আৰু সৃজনিশীলতাৰে চুতীয়া ৰাজ্যৰ পতনৰ কাৰকৰ বিষয়ে বৰ্ণনা কৰিছে। এই উপন্যাসখন প্ৰথম প্ৰকাশ হয় ২০১৩ চনৰ নৱেম্বৰ মাহত, প্ৰকাশ কৰে আখৰ প্ৰকাশে। উপন্যাসখনৰ ২০২১ চনৰ ফেব্ৰুৱাৰী মাহত প্ৰকাশিত তৃতীয় সংস্কৰণটো প্ৰকাশ কৰে গুৱাহাটীৰ বান্ধৱ প্ৰকাশৰ হৈ ৰঞ্জন শৰ্মাই। এই উপন্যাসখনৰ বাবে ২০১৪ চনত তুলিকা শইকীয়ালৈ মুনীন বৰকটকী বঁটা আগবঢ়োৱা হয়।

## তথ্য সংগ্ৰহ

শ্ৰেণী:অসমীয়া উপন্যাস
হাৰুকি মুৰাকামি

**হাৰুকি মুৰাকামি** () এগৰাকী প্ৰখ্যাত জাপানী লেখক তথা সমসাময়িক লেখক। 
## জন্ম আৰু পৰিচয়
১৯৪৯ চনৰ ১২ জানুৱাৰীত জাপানৰ কিয়’ট’ত জন্মগ্ৰহণ কৰা মুৰাকামিৰ ৰচনাসমূহে যাদুকৰী বাস্তৱবাদ, অতিবাস্তৱবাদ আৰু দৈনন্দিন জীৱনৰ উপাদানসমূহৰ অনন্য মিশ্ৰণ ঘটাইছে।
হাৰুকি মুৰাকামিৰ ৰচনাসমূহৰ বৈশিষ্ট্য হৈছে সপোনসদৃশ আখ্যান, য’ত সাধাৰণ চৰিত্ৰবোৰক অসাধাৰণ পৰিস্থিতিলৈ ঠেলি দিয়া হয়। মুৰাকামিয়ে প্ৰায়ে জাপানী সংস্কৃতিৰ লগত পশ্চিমীয়া সাহিত্য, সংগীত আৰু জনপ্ৰিয় সংস্কৃতিৰ উপাদানসমূহ নিখুঁতভাৱে গাঁথি তেওঁৰ গল্পসমূহত এক সুকীয়া পৰিৱেশৰ সৃষ্টি কৰে।
## বঁটা -সন্মান
লেখক হিচাপে তেওঁ বহুকেইটা আন্তৰ্জাতিক সন্মান আৰু পুৰস্কাৰ লাভ কৰিছে। 
তাৰে কেইটামান হৈছে 
#Gunzo Prize for New Writers, 
#World Fantasy Award, 
#Frank O'Connor International Short Story Award, 
#Franz Kafka Prize
#Jerusalem Prize ইত্যাদি। 
হাৰুকি মুৰাকামিৰ ৰচনাসমূহ বহু ভাষালৈ অনূদিত হৈছে আৰু বিশ্বজুৰি লাখ লাখ কপি বিক্ৰী হৈছে। উপন্যাসৰ বাহিৰে মুৰাকামিৰ চুটিগল্প আৰু প্ৰবন্ধৰ সংকলন প্ৰকাশ পাইছে। তেওঁৰ স্মৃতি ৰোমন্থনমূলক গ্ৰন্থ হৈছে— ‘হোৱাট আই টক এবাউট হোৱেন আই টক এবাউট ৰানিং’।
## সাহিত্য কৃতি
তেওঁৰ কেইখনমান প্ৰখ্যাত গ্ৰন্থ হৈছে 
* Norwegian Wood (1987)
* The Elephant Vanishes (1993), 
The Wind-Up Bird Chronicle (1994-
95),
* Underground (1997), 
* Kafka on the Shore (2002)
* First Person Singular (2020)
* 1Q84, 
* কলাৰলেছ চুকুৰু তাজাকি এণ্ড হিজ ইয়াৰ্ছ অৱ পিলগ্ৰিমেজ
## টোকা

## তথ্য সংগ্ৰহ

শ্ৰেণী:জাপানৰ ব্যক্তি
প্ৰাচীন কামৰূপৰ ইতিহাস (গ্ৰন্থ)

**প্ৰাচীন কামৰূপৰ ইতিহাস** হৈছে কনকলাল বৰুৱাৰ দ্বাৰা ৰচিত **Early History of Kamarupa** শীৰ্ষক বুৰঞ্জীখনৰ অঞ্জন শৰ্মাই অসমীয়ালৈ কৰা অনুবাদ। ১৯৩৩ চনত প্ৰথম প্ৰকাশ পোৱা মূল ইংৰাজী গ্ৰন্থখনৰ অসমীয়া অনুবাদ প্ৰকাশ হয় ২০২০ চনত। মুঠ পোন্ধৰটা অধ্যায়ত বিভক্ত এই বুৰঞ্জীখনক আমি অসমলৈ আহোমসকল অহাৰ আগৰ সময়ছোৱাৰ ইতিহাস হিচাপে বিচাৰ কৰিব পাৰোঁ। এই গ্ৰন্থখন ৰচনা কৰাৰ উদ্দেশ্যৰ বিষয়ে কনকলাল বৰুৱাই গ্ৰন্থখনৰ পাতনিত নিজেই এইদৰে উল্লেখ কৰিছে - এই গ্ৰন্থখনৰ উদ্দেশ্য় হ'ল প্ৰাচীন কালৰপৰাই ষোড়শ শতাব্দীৰ অন্তিম কালৰ কোচ ৰজা নৰনাৰায়ণৰ পৰলোকপ্ৰাপ্তিৰ সময়ছোৱাৰ প্ৰাগজ্যোতিষ বা কামৰূপ নামেৰে পৰিচিত দেশখনৰ সাধ্যানুসৰি এখন ইতিহাস প্ৰস্তুত কৰা। 

### '''অধ্যায়সমূহ'''
এই গ্ৰন্থখনত থকা মুঠ পোন্ধৰটা অধ্যায়ৰ শিৰোনামসমূহ নিম্নোলিখিত ধৰণৰ -

*প্ৰথম অধ্যায় - *প্ৰাগজ্যোতিষ*
*দ্বিতীয় অধ্যায় - *প্ৰাগৈতিহাসিক সময়ছোৱা*
*তৃতীয় অধ্যায় - *গুপ্ত যুগৰ সময়ৰ কামৰূপ ৰাজ্য*
*চতুৰ্থ অধ্যায় - *ভাস্কৰবৰ্মাৰ ৰাজত্বকালৰ কামৰূপ*
*পঞ্চম অধ্যায় - *শালস্তম্ভ বংশ*
*ষষ্ঠ অধ্যায় - *ব্ৰহ্মপালৰ ৰাজবংশ*
*সপ্তম অধ্যায় - *সাংস্কৃতিক আৰু বৈষয়িক প্ৰগতিৰ এক সমীক্ষা*
*অষ্টম অধ্যায় - *পিছৰছোৱা সময়ৰ কামৰূপৰ ৰজাসকল*
*নৱম অধ্যায় - *মুছলমানৰ আক্ৰমণসমূহ*
*দশম অধ্যায় - *কমতাৰ ৰজাসকল*
*একাদশ অধ্যায় - *চুটীয়া ৰাজ্য*
*দ্বাদশ অধ্যায় - *ভূঞাসকলৰ শাসন*
*ত্ৰয়োদশ অধ্যায় - *কোচৰ ৰাজত্ব*
*চতুৰ্দশ অধ্যায় - *বৈষ্ণৱ ধৰ্মৰ সংস্কাৰ সাধন*
*পঞ্চদশ অধ্যায় - *সাহিত্যৰ শ্ৰীবৃদ্ধি*

## তথ্য সংগ্ৰহ

শ্ৰেণী:অসমীয়া গ্ৰন্থ
মানিক সাহা

**মাণিক সাহা**  এজন ভাৰতীয় ৰাজনীতিবিদ, যিয়ে ত্ৰিপুৰাৰ বৰ্তমান আৰু একাদশ মুখ্যমন্ত্ৰী হিচাপে কাৰ্যনিৰ্বাহ কৰি আছে। তেওঁ ভাৰতীয় জনতা পাৰ্টিৰ ত্ৰিপুৰা শাখাৰ সভাপতি হিচাপে কাৰ্যনিৰ্বাহ কৰিছিল।
## ব্যক্তিগত জীৱন
তেখেতে ১৯৫৩ চনৰ ৮ জানুৱাৰীত মাখন লাল সাহা আৰু প্ৰিয়াবালা সাহাৰ ঘৰত জন্মগ্ৰহণ কৰে।তদুপৰি, বিহাৰৰ পাটনাৰ চৰকাৰী দন্ত চিকিৎসা মহাবিদ্যালয় আৰু লক্ষ্ণৌৰ কিং জৰ্জ মেডিকেল কলেজৰ পৰা বিডিএছ আৰু এমডিএছ ডিগ্ৰী লাভ কৰে। তেখেতৰ সহধৰ্মিনীৰ নাম হৈছে শ্ৰীমতী স্বপ্না সাহা।

## তথ্য সংগ্ৰহ

## বাহ্যিক সংযোগ

শ্ৰেণী:ত্ৰিপুৰাৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ মুখ্যমন্ত্ৰী
শ্ৰেণী:ৰাজনৈতিক ব্যক্তি
মিল এণ্ডছ পাৰ্ক

**মিল এণ্ডছ পাৰ্ক** () হৈছে আমেৰিকা যুক্তৰাষ্ট্ৰৰ ডাউনটাউনৰ এচডব্লিউ টেইলৰ ষ্ট্ৰীটৰ ওচৰৰ উইলামেট নদীৰ কাষৰ টম মেককল ৱাটাৰফ্ৰণ্ট পাৰ্কৰ কাষত এচডব্লিউ নেইট' পাৰ্কৱেৰ মধ্যৱৰ্তী ষ্ট্ৰিপত অৱস্থিত পৰ্টলেণ্ড, অৰেগনৰ এখন সৰু নগৰীয়া উদ্যান। এই উদ্যানখন এজোপা গছৰে গঠিত। উদ্যানখনৰ দৈৰ্ঘ্য ২ ফুট (০.৬১ মিটাৰ) এটা সৰু বৃত্তৰ এই পাৰ্কখনৰ মুঠ আয়তন ৪৫২ বৰ্গ ইঞ্চি (০.২৯২ মিটাৰ)। ১৯৭১ চনত প্ৰথমবাৰৰ বাবে এই স্বীকৃতি প্ৰদান কৰা গিনিজ বুক অৱ ৰেকৰ্ডছৰ মতে ই বিশ্বৰ আটাইতকৈ সৰু উদ্যান যদিও ২০২২ চনত এই অভিলেখৰ কৃতিত্ব অৰেগনৰ টেলেণ্টৰ ৭৮ বৰ্গ ইঞ্চি (৫০০ চে.মি )ৰ আন এখন উদ্যানক দিয়া হয়।
## ইতিহাস

১৯৪৮ চনত মিল এণ্ডছ পাৰ্কৰ নাম আছিল দক্ষিণ-পশ্চিম ফ্ৰণ্ট এভিনিউ। ঠাইকনত এটা পোহৰৰ খুঁটাৰ বাবে গাত খন্দা হৈছিল। অৱশ্যে উক্ত স্থানত খুঁটাটো নোপোতাত গাতটোত অপতৃণ গজি উঠিল, এইকথা অৰেগন জাৰ্নেলৰ স্তম্ভলেখক ডিক ফেগানে মন কৰিছিল। তেওঁ গাঁতটোত এজোপা ফুল ৰোপণ কৰি তেওঁৰ কাকতত লিখা নিৰ্দিষ্ট লেখাৰ শিৰোনাম "মিল এণ্ডছ"ৰে উক্ত স্থানৰ নামকৰণ কৰিলে, (এটা বাকী থকা অনিয়মিত টুকুৰাৰ উল্লেখ কাঠৰ মিলত কাঠ)। তেওঁ এইস্থানক পৃথিৱীৰ একেবাৰে সৰু উদ্যান বুলি প্ৰচাৰো চলাইছিল। 

ডিক ফাগান আইৰিচ বংশোদ্ভূত আছিল। তেওঁ ভাষ্য অনুসৰি এই উদ্যান আছিল আয়াৰলেণ্ডৰ পশ্চিমে একমাত্ৰ লেপ্ৰিকন কলনি। ১৯৭৬ চনত উদ্যানখন আইৰিচ সাধু পেট্ৰিকৰ স্মৰণত উদযাপিত 'সাধু পেট্ৰিক দিৱস' উপলক্ষে উৎসৰ্গা কৰা হৈছিল।
## তথ্য সংগ্ৰহ

শ্ৰেণী:উদ্যান
ভাৰতৰ চৰকাৰী ভাষাসমূহ

ভাৰতৰ সংবিধান অনুসৰি ভাৰত চৰকাৰৰ চৰকাৰী ভাষা হৈছে দেৱনাগৰী লিপিৰ হিন্দী আৰু ইংৰাজী। সংবিধানত কোনো জাতীয় ভাষা নাই। বিভিন্ন চৰকাৰী কাম-কাজত হিন্দী আৰু ইংৰাজী ব্যৱহাৰ কৰা হয়; যেনে, সংসদৰ কামত, আইন আৰু ন্যায়িক কামত, ৰাজ্য চৰকাৰ আৰু কেন্দ্ৰীয় চৰকাৰৰ মাজত যোগাযোগ ইত্যাদি।ৰাজ্যসমূহে নিজৰ চৰকাৰী ভাষা নিৰ্ধাৰণ কৰাৰ স্বাধীনতা আছে।মূলতঃ ১৪.৫-২৪.৫% লোকে হিন্দী কয়, কিন্তু প্ৰায় ৪৫% ভাৰতীয়ই হিন্দী বা ইয়াৰ উপভাষা কয়। এই জনসংখ্যাৰ ৪৫% হিন্দীভাষী ৰাজ্য যেনে বিহাৰ, উত্তৰপ্ৰদেশ ইত্যাদি ৰাজ্যত বাস কৰে। বাকী ভাৰতীয় ভাষাসমূহ ভাৰতৰ জনসংখ্যাৰ ১০%তকৈও কম লোকে কয়।

ৰাজ্যসমূহে আইনৰ দ্বাৰা নিজৰ চৰকাৰী ভাষা নিৰ্ধাৰণ কৰিব পাৰে। সংবিধানৰ এই ধাৰাত ৰাজ্যসমূহে সেই ভাষাসমূহ কেৱল কেন্দ্ৰীয় চৰকাৰৰ বিভিন্ন কাম-কাজৰ বাবেই নহয়, ৰাজ্যসমূহৰ নিজেও বিভিন্ন চৰকাৰী কাম-কাজৰ বাবেও ব্যৱহাৰ কৰিব পাৰে আৰু এই ভাষাসমূহৰ জৰিয়তে ৰাজ্যখনেও দেশৰ সৈতে সংযোগ স্থাপন কৰে।

ভাৰতত ব্ৰিটিছ শাসনৰ সময়ত ইংৰাজী ভাষা যুক্তৰাষ্ট্ৰীয় পৰ্যায়ত ব্যৱহাৰ কৰা হৈছিল। ১৯৫০ চনত সংবিধান গৃহীত হোৱাৰ সময়ত ১৫ বছৰৰ ভিতৰত ক্ৰমান্বয়ে ইংৰাজীৰ ঠাইত হিন্দী ব্যৱহাৰ কৰাৰ পৰিকল্পনা কৰা হৈছিল যদিও পিছলৈ আইন প্ৰণয়ন কৰি ইংৰাজী ভাষাৰ ব্যৱহাৰ অক্ষুণ্ণ ৰাখিছিল। আন ৰাজ্যৰ চৰকাৰী ভাষাৰ লগতে হিন্দীও চৰকাৰী ভাষা হৈয়েই আছে।

## বাহ্যিক সংযোগ
* চৰকাৰী ভাষা বিভাগ (DOL) – চৰকাৰী ৱেবপেজত চৰকাৰী ভাষা আইন আৰু সংশোধনীৰ  সৈতে জড়িত কালক্ৰমিক পৰিঘটনাসমূহৰ বিষয়ে ব্যাখ্যা কৰা হৈছে

## তথ্য সংগ্ৰহ

শ্ৰেণী:ভাষা
ভাৰতৰ প্ৰতিৰক্ষা মন্ত্ৰী

**ভাৰতৰ প্ৰতিৰক্ষা মন্ত্ৰী** (), প্ৰতিৰক্ষা মন্ত্ৰালয়ৰ মুৰব্বী আৰু ভাৰত চৰকাৰৰ এগৰাকী উচ্চপদস্থ মন্ত্ৰী। কেন্দ্ৰীয় মন্ত্ৰী পৰিষদৰ অন্যতম জ্যেষ্ঠ কাৰ্যালয়ৰ লগতে কেন্দ্ৰীয় মন্ত্ৰীসভাৰ উচ্চ পৰ্যায়ৰ মন্ত্ৰী হিচাপেও প্ৰতিৰক্ষা মন্ত্ৰীগৰাকীয়ে কাৰ্য কৰে। প্ৰতিৰক্ষা মন্ত্ৰীগৰাকীয়ে অতিৰিক্তভাৱে প্ৰতিৰক্ষা অধ্যয়ন আৰু বিশ্লেষণ প্ৰতিষ্ঠানৰ সভাপতি হিচাপে কাম কৰে, আৰু প্ৰতিৰক্ষা প্ৰতিষ্ঠান উন্নত প্ৰযুক্তি আৰু ৰাষ্ট্ৰীয় প্ৰতিৰক্ষা বিশ্ববিদ্যালয়ৰ চ্যান্সেলৰ হিচাপে কাম কৰে।

**প্ৰতিৰক্ষা ৰাজ্যিক মন্ত্ৰী** আৰু নিম্ন পদবীৰ **প্ৰতিৰক্ষা উপ-মন্ত্ৰীয়ে** প্ৰায়ে তেওঁলোকক সহায় কৰে।

স্বতন্ত্ৰ ভাৰতৰ প্ৰথম প্ৰতিৰক্ষা মন্ত্ৰী আছিল বলদেৱ সিং চোক্কাৰ, যিয়ে ১৯৪৭–৫২ চনৰ ভিতৰত প্ৰধানমন্ত্ৰী জৱাহৰলাল নেহৰুৰ মন্ত্ৰীসভাত কাৰ্যনিৰ্বাহ কৰিছিল। ৰাজনাথ সিং হৈছে বৰ্তমান ভাৰতৰ প্ৰতিৰক্ষা মন্ত্ৰী।
## প্ৰতিৰক্ষা মন্ত্ৰীৰ তালিকা

## তথ্য সংগ্ৰহ

শ্ৰেণী:ভাৰতৰ কেন্দ্ৰীয় মন্ত্ৰী
দ্য চিম্পছনছ

***দ্য চিম্পছনছ*** হৈছে এখন আমেৰিকান এনিমেটেড চিটকম। ফক্স ব্ৰডকাষ্টিং কোম্পানীৰ দ্বাৰা প্ৰচাৰিত এই ধাৰাবাহিকখনৰ নিৰ্মাতা মেট গ্ৰ'নিঙ।   চিম্পছন পৰিয়াল অৰ্থাৎ হোমাৰ, মাৰ্জ, বাৰ্ট, লিজা, আৰু মেগীৰে গঠিত এই ধাৰাবাহিকখন আমেৰিকাৰ জীৱনৰ ব্যংগমূলক চিত্ৰণ। কাল্পনিক চহৰ স্প্ৰিংফিল্ডত পৰিৱেশিত এই ধাৰাবাহিকখনত সমাজ, পশ্চিমীয়া সংস্কৃতি, টেলিভিছন আৰু মানৱ অৱস্থাৰ ব্যংগাত্মক প্ৰতিফলন ঘটে। 

গ্ৰ'নিঙে প্ৰযোজক জেমছ এল ব্ৰুকছৰ ওচৰত এখন এনিমেটেড ধাৰাবাহিকৰ বাবে অনুৰোধ কৰাৰ কিছু সময় পূৰ্বে এই পৰিয়ালটোৰ কল্পনা কৰিছিল। চিম্পছনছ্ নামৰ সমস্যাজৰ্জৰ পৰিয়ালটোৰ সদস্যবোৰৰ নাম তেওঁ নিজৰ পৰিয়ালৰ সদস্যসকলৰ নামতেই ৰাখিছিল আৰু নিজৰ নামৰ ঠাইত বাৰ্ট নামটো ৰাখিছিল। চিম্পছন শব্দটো শুনিবলৈ Simpleton -ৰ দৰে বাবে তেওঁ এই নামটোৱেই বাচি লয়। সৰু-সৰু খণ্ডৰ এই এনিমেছনখন *[[The Tracey Ullman Show]]* -ৰ অংশ হিচাপে প্ৰথমবাৰ ১৯ এপ্ৰিল,১৯৮৭-ত প্ৰচাৰিত হয়। তিনিটা ছিজনৰ পিছত এই খণ্ডবোৰক আধা ঘণ্টাৰ প্ৰাইম টাইম শ্ব'লৈ বিকশিত কৰা হয় আৰু এটা ছিজনত (১৯৮৯–১৯৯০) শীৰ্ষ ৩০ ৰেটিঙত অৱতৰণ কৰা ফক্সৰ প্ৰথমখন ছিৰিজ হিচাপে পৰিগণিত হয়। 

১৯৮৯ চনৰ ১৭ ডিচেম্বৰত প্ৰথমবাৰৰ বাবে সম্প্ৰচাৰ হোৱা এই ধাৰাবাহিকখনৰ বৰ্তমানলৈকে ৭৫০টা খণ্ড সম্প্ৰচাৰিত হৈছে। ছিজন আৰু খণ্ডৰ সংখ্যা দুয়োটা দিশতে ই আটাইতকৈ দীৰ্ঘদিন চলা আমেৰিকান এনিমেটেড ধাৰাবাহিক, আটাইতকৈ দীৰ্ঘদিন চলা আমেৰিকান চিটকম, আৰু আটাইতকৈ দীৰ্ঘদিন চলি আমেৰিকান চিত্ৰনাট্যযুক্ত প্ৰাইমটাইম টেলিভিছন ধাৰাবাহিক। ২০০৭ চনৰ ২৭ জুলাইত বিশ্বজুৰি মুক্তি লাভ কৰা, এই ধাৰাবাহিকখনৰ ওপৰত ভিত্তি কৰি নিৰ্মিত *The Simpsons Movie* ছবিখনে ৫২৭ মিলিয়ন ডলাৰৰ ওপৰত উপাৰ্জন কৰে। এই ধাৰাবাহিকখনে বহুতো কমিক বুক ধাৰাবাহিক, ভিডিঅ' গেম, কিতাপ, আৰু অন্যান্য আনুষংগিক মাধ্যমৰ লগতে কোটি কোটি ডলাৰৰ ব্যৱসায়িক উদ্যোগৰ জন্ম দিছে। দা চিম্পছনছ্ ধাৰাবাহিকখন গ্ৰেচি ফিল্মছ আৰু ২০ নং টেলিভিছনৰ যৌথ প্ৰডাকচন।  ২০২১ চনৰ ৩ মাৰ্চত এই ধাৰাবাহিকখন ৩৩ আৰু ৩৪ ছিজনৰ বাবে নবীকৰণ কৰা বুলি ঘোষণা কৰা হয়,  যাৰ পিছত দুয়োটা চিজনত ২২টা খণ্ড থকাটো নিশ্চিত কৰা হয়,  ইয়াৰ ফলত খণ্ডৰ সংখ্যা ৭০৬ৰ পৰা ৭৫০লৈ বৃদ্ধি পায়। ২০২২ চনৰ ২৫ ছেপ্টেম্বৰত চৌত্ৰিশতম ছিজনৰ প্ৰিমিয়াৰ হৈছিল।  ২০২৩ চনৰ ২৬ জানুৱাৰীত এই ধাৰাবাহিকখনৰ ৩৫ আৰু ৩৬ সংখ্যক ছিজনৰ বাবে নবীকৰণ কৰা হয় য'ত মুঠ ৫১টা খণ্ড আছিল। সাতটা খণ্ড ছিজন ৩৪ৰ হোল্ডঅভাৰ, আনহাতে বাকী ৪৪টা খণ্ড আগন্তুক ছিজনসমূহৰ প্ৰডাকচন চক্ৰত নিৰ্মাণ কৰা হ'ব, যাৰ ফলত শ্ব'টোৰ সামগ্ৰিক খণ্ডৰ মুঠ সংখ্যা ৮০১টা হ'ব 

১৯৯০ চনত ইয়াৰ প্ৰাৰম্ভিক ছিজনবোৰত *চিম্পছনছে* ব্যাপক প্ৰশংসা লাভ কৰিছিল, এই খণ্ডবোৰক সাধাৰণতে চিম্পছনছৰ "সোণালী যুগ" বুলি গণ্য কৰা হয়। কিন্তু তেতিয়াৰ পৰা ইয়াৰ গুণগত মান লাহে লাহে হ্ৰাস পোৱা বুলি সমালোচনা কৰা হয়। *[[টাইম (আলোচনী)|টাইম আলোচনীয়ে]]* এই ধাৰাবাহিকখনক ২০ শতিকাৰ শ্ৰেষ্ঠ টেলিভিছন ধাৰাবাহিক বুলি অভিহিত কৰে আৰু *দ্য এভি ক্লাবৰ* এৰিক এডামছে ইয়াক "ফৰ্মেট নিৰ্বিশেষে টেলিভিছনৰ মুকুটমণ্ডিত কৃতিত্ব" বুলি অভিহিত কৰে।  ২০০০ চনৰ ১৪ জানুৱাৰীত চিম্পছন পৰিয়ালক হলিউড ৱাক অৱ ফেমত তৰা প্ৰদান কৰি সন্মান জনোৱা হয়। ৩৫টা প্ৰাইমটাইম এমি বঁটা, ৩৪টা এনি বঁটা, আৰু ২টা পিবডি বঁটাকে ধৰি ধাৰাবাহিক হিচাপে আত্মপ্ৰকাশ কৰাৰ পিছত ই কেইবা ডজন বঁটা লাভ কৰিছে। হোমাৰৰ বিস্ময়সূচক সংলাপ " D'oh! " ইংৰাজী ভাষালৈ গ্ৰহণ কৰা হৈছে, আনহাতে *দ্য চিম্পছনে* পিছৰ আন বহুতো প্ৰাপ্তবয়স্কমুখী এনিমেটেড চিটকম টেলিভিছন ধাৰাবাহিকক প্ৰভাৱিত কৰিছে। 

## তথ্য সংগ্ৰহ

শ্ৰেণী:দূৰদৰ্শন ধাৰাবাহিক
ভাতৃবৎ জন্মৰ ক্ৰম আৰু পুৰুষৰ যৌন অভিমুখিতা

**ভাতৃবৎ জন্মৰ ক্ৰম** () আৰু পুৰুষৰ যৌন অভিমুখিতা হৈছে জৈৱিকভাৱে জন্মৰ ক্ৰম আৰু যৌন অভিমুখিতাৰ এক সম্পৰ্ক। বিভিন্ন গৱেষণাৰ পৰা দেখা গৈছে যে একে মাতৃৰ সন্তানৰ ক্ষেত্ৰত যিমানেই পুৰুষ সন্তানৰ সংখ্যা অধিক হয় সিমানেই সৰুজন সহোদৰৰ যৌন অভিমুখিতা সমকামী হোৱাৰ সম্ভাৱনা বেছি। ৰে ব্লেনচাৰ্ড আৰু এন্থনী বগাৰ্টে প্ৰথমবাৰৰ বাবে ১৯৯০ চনত এই গুণকটো চিনাক্ত কৰিছিল আৰু ইয়াক ভাতৃবৎ জন্মৰ ক্ৰমৰ প্ৰভাৱ বুলি নাম দিছিল। বিজ্ঞানীসকলৰ মতে এই প্ৰভাৱৰ কাৰণ প্ৰসৱৰ পূৰ্বৰ জৈৱিক ব্যৱস্থা। কিয়নো এই সংযোগ কেৱল ডাঙৰ জৈৱিক ভাতৃ থকা পুৰুষৰ ক্ষেত্ৰতহে থাকে, যিটো ডাঙৰ সতি-সন্ততি আৰু দত্তক ভাতৃ থকা পুৰুষৰ মাজত দেখা নাযায়। এই ব্যৱস্থাটো পুৰুষ ভ্ৰুণৰ প্ৰতি মাতৃৰ প্ৰতিৰোধ ক্ষমতাৰ প্ৰতিক্ৰিয়া বুলি ভবা হয়, য’ত এণ্টিব’ডিয়ে বিকাশৰ সময়ত যৌন পাৰ্থক্যত ভূমিকা লোৱা বুলি ভবা পুৰুষ ৱাই-প্ৰ'টিনক নিষ্ক্ৰিয় কৰে। ইয়াৰ ফলত মগজুৰ কিছুমান অঞ্চল ‘মহিলাৰ সাধাৰণ’ ব্যৱস্থাৰে যৌন অভিমুখৰ সৈতে জড়িত হৈ থাকিব পাৰে বা পুৰুষৰ প্ৰতি আকৰ্ষিত হ’ব। এই ধাৰণাটোৰ জৈৱৰাসায়নিক প্ৰমাণ ২০১৭ চনত চিনাক্ত কৰা হৈছিল, য'ত সমকামী পুত্ৰ থকা মাতৃসকলৰ বিশেষকৈ কেইবাজনো পুত্ৰ সন্তান থকা মাতৃসকলৰ NLGN4Y Y-প্ৰ'টিনৰ প্ৰতি এণ্টিব'ডিৰ মাত্ৰা বিপৰীতকামী পুত্ৰ থকা মাতৃসকলতকৈ অধিক হোৱা দেখা গৈছিল।

প্ৰতিজন অতিৰিক্ত পুৰুষৰ গৰ্ভাৱস্থাৰ লগে লগে ইয়াৰ প্ৰভাৱ অধিক শক্তিশালী হৈ পৰে আৰু পৰৱৰ্তী পুত্ৰ সমকামী হোৱাৰ সম্ভাৱনা ৩৮–৪৮% বৃদ্ধি পায়। ইয়াৰ অৰ্থ এইটো নহয় যে কেইবাবাৰো পুৰুষ গৰ্ভাৱস্থাৰ পিছত সকলো বা বেছিভাগ পুত্ৰই সমকামী হ’ব, বৰঞ্চ সমকামী পুত্ৰ সন্তান জন্ম দিয়াৰ সম্ভাৱনা প্ৰথম জন্ম লোৱা পুত্ৰৰ বাবে প্ৰায় ২%ৰ পৰা দ্বিতীয়জন পুত্ৰৰ বাবে ৩%, তৃতীয়ৰ বাবে ৫%লৈ বৃদ্ধি পায়। দুটা গৱেষণাৰ অনুমানৰ ভিত্তিত ১৫%ৰ পৰা ২৯% সমকামী পুৰুষে এই প্ৰভাৱৰ বাবে যৌন অভীৰুচিৰ ঋণী, অৱশ্যে এই সংখ্যা অধিক হ’ব পাৰে কাৰণ পূৰ্বৰ গৰ্ভপাত আৰু স্বতঃস্ফূৰ্ত গৰ্ভপাতৰ ফলত তেওঁলোকৰ মাতৃয়ে ৱাই-লিংকড এণ্টিজেনৰ সংস্পৰ্শলৈ আহিব পাৰে। সাধাৰণতে ভবা হয় যে এই মাতৃৰ সঁহাৰি প্ৰথম জন্ম হোৱা সমকামী পুত্ৰৰ ক্ষেত্ৰত প্ৰযোজ্য নহ'ব আৰু তেওঁলোকৰ অভিমুখীতা জিন, প্ৰসৱৰ পূৰ্বে হৰম'ন আৰু অন্যান্য মাতৃৰ প্ৰতিৰোধ ক্ষমতাৰ প্ৰতিক্ৰিয়াৰ বাবেও দায়ী হ'ব পাৰে যিয়ে মগজুৰ বিকাশকো প্ৰভাৱিত কৰে। কিন্তু ২০১৭ চনৰ এক অধ্যয়নত দেখা গৈছে যে কোনো পুত্ৰ নথকা মাতৃসকলৰ পুৰুষ কোষৰ প্ৰতি এণ্টিব'ডি থাকে, যিটো সাধাৰণ আগতীয়া গৰ্ভপাতৰ ফলত হ'ব পাৰে, আৰু এইদৰে প্ৰথম জীৱিত পুত্ৰৰ বাবে ইয়াৰ প্ৰভাৱক প্ৰৰোচিত কৰে। এই সঁহাৰি কিয় অটুট থাকে তাৰ বিভিন্ন বিৱৰ্তনৰ ব্যাখ্যা বিজ্ঞানীসকলে আগবঢ়াইছে।

সমকামী পুৰুষ আৰু জন্মৰ ক্ৰমৰ মাজত কোনো সম্পৰ্ক পৰ্যবেক্ষণ নকৰা কেইটামান অধ্যয়নক সাধাৰণতে পদ্ধতিগত ভুল আৰু নমুনা সংগ্ৰহৰ পদ্ধতিৰ বাবে সমালোচনাও কৰা হৈছে। জে মাইকেল বেইলীয়ে কৈছে যে মাতৃৰ প্ৰতিৰোধ ক্ষমতাৰ প্ৰতিক্ৰিয়াৰ বাহিৰে আন কোনো যুক্তিযুক্ত অনুমান চিনাক্ত কৰা হোৱা নাই।
## তথ্যসূত্ৰ

শ্ৰেণী:যৌন অভিমুখিতা
চুকাফা বঁটা

**চুকাফা বঁটা** অসম চৰকাৰে প্ৰদান কৰা এক বঁ‌টা। সমাজৰ বিভিন্ন দিশলৈ উল্লেখনীয় বৰঙণি আগবঢ়োৱা ব্যক্তিক এই বঁ‌টা প্ৰদান কৰা হয়। ২০০৫ চনৰ পৰা এই বঁ‌টাৰ প্ৰচলন হয়। এই বঁটাত আছে দুই লাখ টকা, শৰাই, এৰী চাদৰ আৰু এখন প্ৰশস্তি পত্ৰ। এই বঁটা লাভ কৰা ব্যক্তিসকল হ’ল: নটৱৰ ঠক্কৰ (২০০৫), ৰতন থিয়াম (২০০৬), পদ্ম বৰকটকী (২০০৭), ড° যোগেন্দ্ৰ নাথ ফুকন (২০০৮), ৰংবং তেৰাং (২০০৯), ড° পুষ্প গগৈ (২০১০), টাবুৰাম টাইড (২০১১), খগেন্দ্ৰনাথ শইকীয়া (২০১৪), বিমল বৰপাত্ৰগোহাঁই (২০১৭)।

## তথ্য সংগ্ৰহ

শ্ৰেণী:পুৰস্কাৰ
দেৱানন্দ হাজৰিকা

**দেবানন্দ হাজৰিকা** অসমৰ ভাৰতীয় জনতা পাৰ্টিৰ ৰাজনীতিবিদ। ২০১৬ চনত অসম বিধানসভাৰ নিৰ্বাচনত তেওঁ বিহপুৰীয়া সমষ্টিৰ পৰা নিৰ্বাচিত হৈছিল।   

## তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
শ্ৰীশ্ৰী মাধৱদেৱ কলাক্ষেত্ৰ

**শ্ৰীশ্ৰী মাধৱদেৱ কলাক্ষেত্ৰ** (ইংৰাজী: Sri Sri Madhabdev Kalakshetra) লক্ষীমপুৰৰ নাৰায়ণপুৰত অৱস্থিত এক সাংস্কৃতিক ভৱন। মহাপুৰুষ মাধৱদেৱৰ শিষ্য বদলা পদ্ম আতাই ১৬৩৬ চনত প্ৰতিষ্ঠা কৰা বদলা পদ্ম আতা সত্ৰৰ চৌহদত কলাক্ষেত্ৰখন স্থাপিত হৈছে।

## ইতিহাস
মাধৱদেৱ কলাক্ষেত্ৰ প্ৰতিষ্ঠাৰ বাবে নাৰায়ণপুৰবাসী ৰাইজে দীৰ্ঘদিনীয়া দাবী উত্থাপন কৰি আহিছিল। ২০০৭ চনৰ ২৩ মাৰ্চত সেই সময়ৰ মুখ্যমন্ত্ৰী তৰুণ গগৈয়ে কলাক্ষেত্ৰখনৰ আধাৰশিলা স্থাপন কৰিছিল। 
কলাক্ষেত্ৰখনৰ বাবে উপযুক্ত স্থান হিচাপে বাছনি কৰা হৈছিল নাৰায়ণপুৰ পৌৰসভাৰ এক নং ৱাৰ্ডত থকা বদলা সত্ৰৰ প্ৰাঙ্গন। ১৬৩৬ চনত বদলা সত্ৰ প্ৰতিষ্ঠা হৈছিল নাৰায়ণপুৰৰ মাজমজিমাত। বদলা সত্ৰৰ সত্ৰাধিকাৰ শ্ৰীকান্ত গোস্বামীয়ে কলাক্ষেত্ৰৰ বাবে ৪৪ বিঘা মাটি দান কৰিছিল। বিভিন্ন কাৰণবশত: কলাক্ষেত্ৰৰ নিৰ্মাণৰ গতি লেহেমীয়া হয়। ২০২৩ চনৰ ১০ মে'ত মুখ্যমন্ত্ৰী হিমন্ত বিশ্ব শৰ্মাই কলাক্ষেত্ৰখনৰ শুভ উদ্বোধন কৰে।
## চিত্ৰ-বীথিকা

Sri_Sri_Madhabdev_Kalakshetra-Entry_Gate-2.jpg|শ্ৰীশ্ৰী মাধৱদেৱ কলাক্ষেত্ৰৰ প্ৰৱেশ তোৰণ
Sri Sri Madhabdev Kalakshetra-Building-1.jpg|শ্ৰীশ্ৰী মাধৱদেৱ কলাক্ষেত্ৰৰ এটা ভৱন
Sri_Sri_Madhabdev_Kalakshetra-Entry_to_Badala_Padma_Aata_Satra-1.jpg|শ্ৰীশ্ৰী বদলা পদ্ম আতা সত্ৰৰ বাটচ'ৰা
Sri_Sri_Madhabdev_Kalakshetra-Side_view_of_Badala_Padma_Aata_Satra.jpg|শ্ৰীশ্ৰী বদলা পদ্ম আতা সত্ৰৰ পাৰ্শ্বদেশৰ দৃশ্য
Sri_Sri_Madhabdev_Kalakshetra-Inside_Badala_Padma_Aata_Satra.jpg|শ্ৰীশ্ৰী বদলা পদ্ম আতা সত্ৰৰ অন্তৰ্ভাগৰ দৃশ্য
Sri_Sri_Madhabdev_Kalakshetra-Pandulipi_Bhawan.jpg|শ্ৰীশ্ৰী মাধৱদেৱ কলাক্ষেত্ৰৰ পাণ্ডুলিপি ভৱন
Sri_Sri_Madhabdev_Kalakshetra-An_inside_view-3.jpg|শ্ৰীশ্ৰী মাধৱদেৱ কলাক্ষেত্ৰৰ অন্তৰ্ভাগৰ দৃশ্য
Sri_Sri_Madhabdev_Kalakshetra-An_inside_view-4.jpg|শ্ৰীশ্ৰী মাধৱদেৱ কলাক্ষেত্ৰৰ অন্তৰ্ভাগৰ দৃশ্য
Sri_Sri_Madhabdev_Kalakshetra-An_inside_view-5.jpg|শ্ৰীশ্ৰী মাধৱদেৱ কলাক্ষেত্ৰৰ অন্তৰ্ভাগৰ দৃশ্য
Sri_Sri_Madhabdev_Kalakshetra-An_inside_view-6.jpg|শ্ৰীশ্ৰী মাধৱদেৱ কলাক্ষেত্ৰৰ অন্তৰ্ভাগৰ দৃশ্য
Madhabdev kalakshetra view.jpg|শ্ৰীশ্ৰী মাধৱদেৱ কলাক্ষেত্ৰৰ অন্তৰ্ভাগৰ দৃশ্য
 


## তথ্য সংগ্ৰহ

শ্ৰেণী:অসমৰ পৰ্যটনস্থলী
শ্ৰেণী:নাৰায়ণপুৰ
জয়ন্ত মল্ল বৰুৱা

**জয়ন্ত মল্ল বৰুৱা** এগৰাকী ভাৰতীয় ৰাজনীতিবিদ। তেওঁ ২০১১ চনৰ পৰা ২০১৬ চনলৈ আৰু ২০২১ চনৰ পৰা বৰ্তমানলৈকে অসম বিধানসভাৰ দুটা কাৰ্যকালৰ সদস্য। মুখ্যমন্ত্ৰী ড° হিমন্ত বিশ্ব শৰ্মাৰ নেতৃত্বত থকা অসম চৰকাৰৰ কেবিনেট মন্ত্ৰী হিচাপেও তেওঁ কাৰ্যনিৰ্বাহ কৰি আছে। 
বৰ্তমান জয়ন্ত মল্ল বৰুৱাৰ হাতত জনস্বাস্থ্য,অভিযান্ত্ৰিক, দক্ষতা বিকাশ, নিয়োগ আৰু উদ্যোগীকৰণ আৰু পৰ্যটনৰ দপ্তৰ আছে। ইয়াৰ পূৰ্বে তেওঁ অসমৰ মুখ্যমন্ত্ৰীৰ ৰাজনৈতিক সম্পাদক আছিল। ২০১৭ চনত তেওঁ অসম পৰ্যটন উন্নয়ন নিগমৰ অধ্যক্ষ হিচাপে নিযুক্তি লাভ কৰে। এ টি ডি চিৰ অধ্যক্ষ হিচাপে থকা সময়ছোৱাত তেওঁ অসমত ফিল্মফেয়াৰ এৱাৰ্ড শ্ব’ অনুষ্ঠিত কৰি দৃষ্টি আকৰ্ষণ কৰিছিল, যিটো শ্ব’ ৬৫ বছৰীয়া ইতিহাসত মুম্বাইৰ বাহিৰত প্ৰথমবাৰৰ বাবে অনুষ্ঠিত হৈছিল। 

## তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
এপেণ্ডিছাইটিছ

**এপেণ্ডিছাইটিছ** হৈছে অন্ত্ৰপুচ্ছ বা এপেণ্ডিক্স উখহি অসহনীয় বিষ হোৱা এবিধ ৰোগ। এই ৰোগৰ লক্ষণসমূহ হৈছে সোঁ কাষৰ তলপেটৰ বিষ, বমি ভাৱ, বমি হোৱা আৰু ভোক কমি যোৱা। তথাপিও এই ৰোগত আক্ৰান্ত প্ৰায় ৪০% লোকৰ এই সাধাৰণ লক্ষণসমূহে দেখা নিদিবও পাৰে। এপেণ্ডিক্স ফাটি যোৱাৰ ফলত দেখা দিয়া গুৰুতৰ জটিলতাসমূহৰ ভিতৰত পেটৰ বেৰৰ ভিতৰৰ আৱৰণৰ ব্যাপক তথা পীড়াদায়ক প্ৰদাহ আৰু ঘা লগা আদি অন্তৰ্ভুক্ত।

এপেণ্ডিক্সৰ ফুফোলা অংশ বন্ধ হৈ যোৱাৰ ফলত এপেণ্ডিচাইটিছ হয়। ইয়াৰ প্ৰধান কাৰণ হৈছে মলৰ পৰা তৈয়াৰ হোৱা কেলচিফাইড "পাথৰ"। কেতিয়াবা ভাইৰাছ বা অন্য পৰজীৱীৰ সংক্ৰমণৰ পৰা ফুলি উঠা লিম্ফ’ইড কলা, পিত্তৰ পাথৰ বা টিউমাৰৰ ফলতো এই অংশ বন্ধ হৈ যায়। এই অৱৰোধৰ ফলত এপেণ্ডিক্সত চাপ বৃদ্ধি পায়, এপেণ্ডিক্সৰ কলালৈ তেজৰ পৰিবহন কমি যায় আৰু এপেণ্ডিক্সৰ ভিতৰত বেক্টেৰিয়াৰ বৃদ্ধিয়ে প্ৰদাহৰ সৃষ্টি কৰে। এই প্ৰদাহ, তেজৰ প্ৰৱাহ কমি যোৱা আৰু এপেণ্ডিক্স ফুলি যোৱাৰ ফলত এপেণ্ডিক্সৰ কলা ক্ষতিগ্ৰস্থ হয় আৰু মৃত্যু হবলৈ ধৰে। এই অৱস্থাত চিকিৎসা নকৰিলে এপেণ্ডিক্স ফাটি পেট গহ্বৰত বেক্টেৰিয়া প্ৰৱেশ কৰিব পাৰে, যাৰ ফলত জটিলতা বৃদ্ধি পাব পাৰে।

সাধাৰণতে ৰোগীৰ শৰীৰত দেখা দিয়া লক্ষণসমূহৰ পৰা ৰোগ চিনাক্তকৰণ কৰা হয়। যদি সাধাৰণ নীৰিক্ষণত ৰোগ ধৰা নপৰে তেতিয়া আল্ট্ৰা ছাউণ্ড, কম্পিউটাৰ ট’ম’গ্ৰাফি নাইবা প্ৰয়োজন হ’লে চি টি স্কেনৰ (CT scan) দৰে চিকিৎসা প্ৰতিবিম্বনৰ জৰিয়তে ৰোগ নিৰূপন কৰা হয়। গৰ্ভৱতী মহিলা আৰু শিশুৰ ক্ষেত্ৰত চি টি স্কেনৰ তেজষ্ক্ৰিয় বিকিৰণৰ ক্ষতিসাধনৰ বাবে আল্ট্ৰা ছাউণ্ড ব্যৱস্থাক প্ৰাথমিকতা দিয়া হয়।

অস্ত্ৰোপচাৰৰ জৰিয়তে সংক্ৰমিত এপেণ্ডিক্স আঁতৰাই দি এই ৰোগৰ চিকিৎসা কৰা হয়। ইয়াৰ বাবে মুক্ত অস্ত্ৰোপচাৰ নাইবা লেপাস্ক্ৰপি কৰা হয়। অস্ত্ৰোপচাৰ কৰাৰ ফলত এই ৰোগৰ পাৰ্শ্বক্ৰিয়া নাইবা মৃত্যুৰ আশংকা নাইকিয়া কৰে।

কোনো কোনো ক্ষেত্ৰত এই ৰোগ নিৰাময়ত প্ৰতিজৈৱিকেও ভাল ফলাফল প্ৰদৰ্শন কৰে। হঠাতে হোৱা পেট বিষৰ ই এটা প্ৰধান কাৰণ। ২০১৫ চনত ১১.৬ নিযুত লোকৰ এপেণ্ডিছাইটিছ ধৰা পৰিছিল আৰু ইয়াৰে ৫০,১০০ লোকৰ মৃত্যু হৈছিল।

## তথ্য সংগ্ৰহ

শ্ৰেণী:ৰোগ
বাই-কিউৰিয়াছ

**বাই-কিউৰিয়াছ** হৈছে এনে এক ঘটনা য'ত সাধাৰণতে এজন স্ব-চিনাক্ত বিপৰীতকামী ব্যক্তিয়ে তেওঁৰ যৌন সংগীৰ বিপৰীত লিংগৰ ব্যক্তিৰ সৈতে যৌন কাৰ্য্যকলাপত লিপ্ত হোৱাৰ বিষয়ে কৌতূহলী বা মুক্ত। এই শব্দটো কেতিয়াবা বিষমযৌনতা আৰু উভকামিতাৰ মাজৰ যৌন অভিমুখৰ এক বহল ধাৰাবাহিকতাক বুজাবলৈ ব্যৱহাৰ কৰা হয়। এনে ধাৰাবাহিকতাত বেছিভাগেই বিপৰীতকামী বা বেছিভাগ সমকামী ব্যক্তি অন্তৰ্ভুক্ত, কিন্তু এইসকলে উভকামী বুলি চিনাক্ত নকৰাকৈয়ে আত্মচিনাক্ত কৰিব পাৰে। হেটেৰ'ফ্লেক্সিবল আৰু হ'ম'ফ্লেক্সিবল শব্দদুটা মূলতঃ বাই-কিউৰিয়াচ লোকৰ ক্ষেত্ৰত প্ৰয়োগ কৰা হয় যদিও কোনো কোনো লেখকে হেটেৰ'ফ্লেক্সিবিলিটি আৰু হ'ম'ফ্লেক্সিবিলিটিক বাই-কিউৰিয়াচ পৰিচয়ৰ দ্বাৰা বুজোৱা "যৌনতাৰ সৈতে পৰীক্ষা-নিৰীক্ষা কৰাৰ ইচ্ছা"ৰ অভাৱৰ বাবে পৃথক বুলি অভিহিত কৰে। উভকামী আৰু বাই-কিউৰিয়াচৰ মাজৰ পাৰ্থক্যটো হ’ল উভকামী মানুহে ব্যক্তিগত অভিজ্ঞতাৰ ভিত্তিত দুয়োটা লিংগৰ প্ৰতি যৌন আকৰ্ষণ হোৱাটো জানে। বাই-কিউৰিয়াচ মানুহে নিজৰ যৌনতাৰ সম্পৰ্কে সচেতন নোহোৱাকৈয়ে যৌন জীৱন উপভোগ কৰি আছে।

## ব্যুৎপত্তিবিজ্ঞান
মেৰিয়াম-ৱেবষ্টাৰৰ মতে ১৯৮৪ চনৰ পিছত এই শব্দটো জনপ্ৰিয় হ'বলৈ আৰম্ভ কৰে যদিও দ্য নিউ পাৰ্ট্ৰিজ ডিকচনেৰী অৱ স্লেং এণ্ড আনকনভেনচনেল ইংৰাজী আৰু অক্সফৰ্ড ডিকচনেৰীজৰ লেক্সিকোৱে দাবী কৰে যে এই শব্দটো ১৯৯০ চনত উদ্ভাৱন কৰা হৈছিল। ডিকচনেৰী ডট কমৰ মতে, এই শব্দটো প্ৰথমবাৰৰ বাবে ১৯৮০ চনৰ পৰা ১৯৮৫ চনৰ ভিতৰত ব্যৱহাৰ কৰা হৈছিল।
## তথ্যসূত্ৰ

শ্ৰেণী:এলজিবিটি
জিন্তু গীতাৰ্থ

**জিন্তু ঠাকুৰীয়া** () একাধাৰে গল্পকাৰ, সম্পাদক তথা অধ্যাপক। কৰ্মসূত্ৰে বৰ্তমান তেওঁ গুৱাহাটীৰ সন্দিকৈ ছোৱালী মহাবিদ্যালয়ৰ শিক্ষা বিভাগৰ সহকাৰী অধ্যাপক। তেখেতে ২০২৩ বৰ্ষৰ জুন মাহত 'মন মৰা তৰা’ শীৰ্ষক চুটিগল্প সংকলনৰ বাবে সাহিত্য অকাডেমিৰ যুৱ বঁটা লাভ কৰে। ২০২০ চনত প্ৰকাশ কৰা গল্প সংকলন *ছবিৰ ভ্ৰম ভ্ৰমৰ ছবি* তেখেতৰ প্ৰথমখন প্ৰকাশিত গ্ৰন্থ।

## সংক্ষিপ্ত জীৱনী
১৯৯৮ চনৰ ২৫ নৱেম্বৰ তাৰিখে গুৱাহাটীত জন্মগ্ৰহণ কৰা জিন্তু ঠাকুৰীয়াই টিহুৰ পিপলিবাৰী গাঁৱত তেওঁৰ শৈশৱ অতিবাহিত কৰে। তেওঁৰ মাতৃ শ্ৰী মণিকা ঠাকুৰীয়া আৰু পিতৃ শ্ৰী অনন্ত ঠাকুৰীয়া। জাতীয় বিদ্যালয়, হাৰিভাঙাত প্ৰাথমিক শিক্ষা অৰম্ভ কৰি তেওঁ হাৰিভাঙা উচ্চতৰ মাধ্যমিক বিদ্যালয়ত হাইস্কুলীয়া শিক্ষা গ্ৰহণ কৰে। আৰ্যভট্ট একাডেমি, টিহুত উচ্চতৰ মাধ্যমিক শিক্ষা গ্ৰহণ কৰা জিন্তু ঠাকুৰীয়াই উচ্চতৰ মাধ্যমিক চূড়ান্ত পৰীক্ষাত কলা শাখাৰ ৭ম স্থান লাভ কৰি পিছলৈ কটন বিশ্ববিদ্যালয়ৰ শিক্ষা বিভাগত স্নাতক আৰু স্নাতকোত্তৰ শিক্ষা গ্ৰহণ কৰে। স্নাতক আৰু স্নাতকোত্তৰ পৰ্যায়তো তেওঁ কটন বিশ্ববিদ্যালয়ৰ কলা শাখাৰ শ্ৰেষ্ঠ স্নাতক তথা স্বৰ্ণ পদকসহ প্ৰথম শ্ৰেণীৰ প্ৰথম স্থান লাভ (২০২০) আৰু বিশ্ববিদ্যালয়ৰ শিক্ষা বিষয়ত স্বৰ্ণ পদকসহ প্ৰথম শ্ৰেণীৰ প্ৰথম স্থান লাভ কৰে (২০২২)। 

২০২৩ চনৰ ১ জুন তাৰিখে গুৱাহাটীৰ সন্দিকৈ ছোৱালী মহাবিদ্যালয়ৰ শিক্ষা বিভাগৰ সহকাৰী অধ্যাপক হিচাপে তেওঁ কৰ্মজীৱনৰ পাতনি মেলে। 

## প্ৰকাশিত গ্ৰন্থ
*ছবিৰ ভ্ৰম ভ্ৰমৰ ছবি (২০২০)(গল্প সংকলন)
*মন মৰা তৰা (২০২২) (গল্প সংকলন)
*সিহঁতৰ পৃথিৱী (২০২২) (শিশু গল্প)
### সম্পাদিত
*নিৰ্বাচিত অসমীয়া কুইয়াৰ গল্প (ড° জুৰি দত্তৰ সৈতে সম্পাদিত)

## বঁ‌টা
*সাহিত্য অকাডেমি যুৱ বঁটা ২০২৩
*অসম চৰকাৰৰ ভাষা গৌৰৱ সন্মান ২০২১
*যোগানন্দ বৰগোহাঁই স্মাৰক গল্পকাৰ বঁটা ২০১৯

## সাহিত্য আৰু গৱেষণা
শৈশৱৰ পৰাই সাহিত্যৰ ক্ষেত্ৰত খোজ দিয়া জিন্তু ঠাকুৰীয়াৰ লেখাসমূহ বিভিন্ন কাকত-আলোচনীত প্ৰকাশ হৈ আহিছে। ২০২০ চনত তেওঁ প্ৰথমখন গল্প সংকলন *ছবিৰ ভ্ৰম ভ্ৰমৰ ছবি* প্ৰকাশ হয়। তেওঁ ব্ৰিটিছ কাউন্সিল তথা Untold Narrativesৰ WriteAssam প্ৰকল্পৰ লেখক হিচাপে নিৰ্বাচিত হৈছিল। ইয়াৰোপৰি তেওঁ এপৰৰ শূন্যতা শীৰ্ষক গল্পৰ ইংৰাজী অনুবাদ আমেৰিকাৰ পৰা প্ৰকাশিত সাহিত্য আলোচনী Words Without Bordersত প্ৰকাশ হৈছে। তেওঁ *সমন্বয়* গোটৰ উদ্যোগত প্ৰকাশিত প্ৰথমখন অসমীয়া কুইয়াৰ গল্প সংকলন "নিৰ্বাচিত অসমীয়া কুইয়াৰ গল্প"ৰো সহঃসম্পাদক। তেওঁ বৰ্তমান কটন বিশ্ববিদ্যালয়ৰ পৰা "শিক্ষাত সমাজ-লৈংগিক সংবেদনশীলতা" বিষয়ত গৱেষণা কৰি আছে। 

## তথ্যসূত্ৰ

শ্ৰেণী:গল্পকাৰ
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া গল্পকাৰ
শ্ৰেণী:সাহিত্য অকাডেমি যুৱ পুৰস্কাৰ বিজয়ী
বিশ্বজিৎ বৰা

**বিশ্বজিৎ বৰা** (; জন্ম: ৮ আগষ্ট ১৯৭৯) এগৰাকী ভাৰতীয় চলচ্চিত্ৰ পৰিচালক, প্ৰযোজক, লেখক তথা সম্পাদক। নিৰ্মাণৰ সময়ত কাৰ্বন নিৰপেক্ষ ভাৰতৰ প্ৰথমখন ছবি ২০১৫ চনত মুক্তিলাভ কৰা 'এইচা হে জাহান'ৰ জৰিয়তে তেওঁ পৰিচালক হিচাপে প্ৰথমবাৰৰ বাবে আত্মপ্ৰকাশ কৰিছিল। তেওঁৰ 'বেলকনিত ভগৱান'(২০২০) ছবিখনে ২৬ সংখ্যক কলকাতা আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ পৰিচালকৰ ৰয়েল বেংগল টাইগাৰ ট্ৰফী আৰু ভাৰতীয় চলচ্চিত্ৰ মহোৎসৱ ষ্টুটগাৰ্টত জাৰ্মান তাৰকাকে ধৰি ৯টা বঁটা লাভ কৰে। ২০২২ চনৰ কাঁ চলচ্চিত্ৰ মহোৎসৱৰ সময়ত মাৰ্চে ডু ফিল্মত প্ৰদৰ্শিত ছখন ভাৰতীয় ছবিৰ ভিতৰত তেওঁৰ বুম্বা ৰাইড (২০২১) অন্যতম আছিল।

## প্ৰাৰম্ভিক জীৱন আৰু শিক্ষা
১৯৭৯ চনৰ ৮ আগষ্ট তাৰিখে অসমৰ গোলাঘাট জিলাৰ ১ নং শেনচোৱা গাঁৱত বিশ্বজিৎ বৰাৰ জন্ম হৈছিল। তেওঁৰ পিতৃৰ নাম পূৰ্ণ চন্দ্ৰ বৰা আৰু মাতৃ মঞ্জু বৰা। ১৬ বছৰ বয়সতে তেওঁ অপেছাদাৰী নাটকত অভিনয় কৰিবলৈ আৰম্ভ কৰিছিল। তাৰপিছত তেওঁ গোলাঘাটৰ এভাৰগ্ৰীণ ড্ৰামা এণ্ড ফিল্ম ইনষ্টিটিউটত নামভৰ্তি কৰে। তেওঁ যুদ্ধ কলাৰ চৰ্চাও আৰম্ভ কৰি ১৯৯৯ চনত ব্লেক বেল্ট লাভ কৰে। পিছলৈ বৰাই নিজৰ মনোযোগ অসমীয়া বাতৰি কাকতত চলচ্চিত্ৰৰ বিষয়ে লিখাৰ লগতে নাটক পৰিচালনাৰ দিশলৈ স্থানান্তৰিত কৰে। ২০০১ চনত গোলাঘাট বাণিজ্য মহাবিদ্যালয়ৰ পৰা অসমীয়া সাহিত্যৰ ডিগ্ৰী লাভ কৰে তাৰ পিছত মুম্বাইলৈ গৈ চলচ্চিত্ৰ সম্পাদনাৰ কাম আৰম্ভ কৰে।

## কৰ্মজীৱন
মুম্বাইত বৰাই চলচ্চিত্ৰ সম্পাদক হিচাপে কাম কৰাৰ আগতে 'এজাক জোনাকীৰ জিলমিল'ত (২০০৭) ধৰি কেইবাটাও প্ৰকল্পত সহযোগী পৰিচালক হিচাপে কাম কৰিছিল। ২০০৯ চনত বৰাৰ তথ্যচিত্ৰ এঞ্জেল অৱ দ্য এবৰিজিনেলছ: ড° ভেৰিয়াৰ এলউইন, জাৰ্মানীৰ বলীউড বিয়ণ্ড ফিল্ম ফেষ্টিভেল আৰু তুৰস্কত অনুষ্ঠিত হোৱা আন্তৰ্জাতিক নৃতত্ত্ব আৰু নৃতাত্ত্বিক বিজ্ঞান সংঘৰ সন্মিলনত প্ৰদৰ্শিত হৈছিল। ২০১৫ চনত তেওঁ 'এইছা য়েহ জাহান' নামৰ ছবিখনৰ চিত্ৰগ্ৰহণ প্ৰক্ৰিয়াৰ সময়ত কাৰ্বন নিৰপেক্ষ হোৱা প্ৰথমখন ভাৰতীয় ছবি পৰিচালনা কৰে। ইয়াৰ পিছত তেওঁ 'বহ্নিমান' (২০১৬), ফেঁহুজালি: দ্য ডন (২০১৭), আৰু ৰক্তবীজ (২০১৮) পৰিচালনা কৰে। ভাৰতত ক'ভিড-১৯ বৈশ্বিক মহামাৰীৰ সময়ত বৰাই চিত্ৰগ্ৰহণ কৰা 'বেলকনিত ভগৱান' ২০২১ চনত ২৬ সংখ্যক কলকাতা আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছিল। 

বৰাৰ ছবিসমূহে কলকাতা, পুনে, ঢাকা, চাংহাই, ষ্টুটগাৰ্ট, নিউয়ৰ্ক, কেৰালা, বাৰ্চিলোনা, মেলবৰ্ণ, ছান ফ্ৰান্সিস্কো,বেংগালুৰু, ৱাশ্বিংটন ডি চি, ৰাজস্থান, গুৱাহাটী আৰু দিল্লী আদি চলচ্চিত্ৰ মহোৎসৱত প্ৰদৰ্শিত হৈছে। ইয়াৰ লগতে ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱৰ ভাৰতীয় পেনোৰামা ইমাজিন ইণ্ডিয়া আন্তঃৰাষ্ট্ৰীয় চলচ্চিত্ৰ মহোৎসৱ, থাৰ্ড আই এছিয়ান চলচ্চিত্ৰ মহোৎসৱ, ৰেইনব' চলচ্চিত্ৰ মহোৎসৱ, লাছা আন্তঃৰাষ্ট্ৰীয় চলচ্চিত্ৰ মহোৎসৱ, জাগৰণ চলচ্চিত্ৰ মহোৎসৱ আদিতো তেওঁৰ চলচ্চিত্ৰ প্ৰদৰ্শিত হৈছে। 

## ব্যক্তিগত জীৱন
বিশ্বজিৎ বৰা তেওঁৰ পত্নী লেখক আৰু ফেশ্বন ডিজাইনাৰ লোপামুদ্ৰা গগৈ বৰা আৰু তেওঁলোকৰ একমাত্ৰ পুত্ৰ ট্ৰয়ৰ সৈতে মুম্বাইত বসবাস কৰে।

## বঁটা আৰু সন্মান

## চলচ্চিত্ৰপঞ্জী

## তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
কোকৰাঝাৰ চিকিৎসা মহাবিদ্যালয়

**কোকৰাঝাৰ চিকিৎসা মহাবিদ্যালয় আৰু চিকিৎসালয়** () অসমৰ কোকৰাঝাৰ জিলাৰ কোকৰাঝাৰত অৱস্থিত এখন চৰকাৰী চিকিৎসা মহাবিদ্যালয়। ২০২৩ চনত চিকিৎসা মহাবিদ্যালয়খন কাৰ্যক্ষম হয়। 
অসম চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। কোকৰাঝাৰ চিকিৎসা মহাবিদ্যালয় ৰাষ্ট্ৰীয় চিকিৎসা আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২৩-২৪ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।

## ইতিহাস
২০২৩ চনৰ ১৪ ফেব্ৰুৱাৰী তাৰিখে ৰাষ্ট্ৰীয় চিকিৎসা আয়োগ অৰ্থাৎ এন এম চিৰ অধীনৰ মেডিকেল এছেচমেণ্ট এণ্ড ৰেটিং বোৰ্ডে চিঠি নম্বৰ NMC/UG/2023-24/000023/005791 জৰিয়তে কোকৰাঝাৰ চিকিৎসা মহাবিদ্যালয়ৰ অধ্যক্ষলৈ চিকিৎসা মহাবিদ্যালয়খনত ১০০ গৰাকী ছাত্ৰ অধ্যয়ন কৰিব পাৰিব বুলি আনুষ্ঠানিক ভাৱে স্বীকৃতি প্ৰদান কৰে। ভাৰতৰ প্ৰধানমন্ত্ৰী নৰেন্দ্ৰ মোদীয়ে ২০২৩ চনৰ ১৪ এপ্ৰিলত গুৱাহাটীৰ চাংসাৰিত নিৰ্মিত অখিল ভাৰতীয় আয়ুৰ্বিজ্ঞান প্ৰতিষ্ঠান, গুৱাহাটী লগতে আন তিনিখন চৰকাৰী চিকিৎসা মহাবিদ্যালয় আনুষ্ঠানিকভাৱে উদ্বোধন কৰে।
এই তিনিখন চৰকাৰী চিকিৎসা মহাবিদ্যালয়ৰ ভিতৰত কোকৰাঝাৰ চিকিৎসা মহাবিদ্যালয় অন্যতম। ই বড়োলেণ্ড অঞ্চলৰ প্ৰথমখন চিকিৎসা মহাবিদ্যালয়। ডাঃ অতুল চন্দ্ৰ বড়ো মহাবিদ্যালয়খনৰ প্ৰতিষ্ঠাপক অধ্যক্ষ।

## পাঠ্যক্ৰম
২০২৩-২৪ শিক্ষাবৰ্ষত মহাবিদ্যালয়খনে ১০০ গৰাকী চিকিৎসা বিজ্ঞানৰ শিক্ষাৰ্থীৰ সৈতে শিক্ষাবৰ্ষ আৰম্ভ কৰাৰ অনুমতি লাভ কৰিছে।

## অৱস্থান
কোকৰাঝাৰ চিকিৎসা মহাবিদ্যালয় অসমৰ কোকৰাঝাৰ জিলাৰ কোকৰাঝাৰ চহৰৰ ৰাঙলীখাতাত অৱস্থিত। ইয়াৰ নিকটৱৰ্তী কোকৰাঝাৰ ৰেল ষ্টেচনৰ পৰা ই ৮ কিঃমিঃ আৰু ৰূপসী বিমানবন্দৰৰ পৰা ৬৭ কিঃমিঃ নিলগত অৱস্থিত। কোকৰাঝাৰ চহৰৰ পৰা মহাবিদ্যালয়লৈ যাতায়াতৰ সু-ব্যৱস্থা আছে। 

## তথ্য উৎস

শ্ৰেণী:অসমৰ চিকিৎসা মহাবিদ্যালয়
শ্ৰেণী:অসমৰ চিকিৎসালয়
শ্ৰেণী:কোকৰাঝাৰ জিলা
প্ৰদান বৰুৱা

**প্ৰদান বৰুৱা** অসমৰ পৰা নিৰ্বাচিত লোকসভাৰ সদস্য। ২০১৬ চনৰ নৱেম্বৰত হোৱা লোকসভা নিৰ্বাচনত লখিমপুৰ সংসদীয় সমষ্টিৰ পৰা তেওঁ নিৰ্বাচিত হৈছিল।

ইয়াৰ পূৰ্বে তেওঁ ধেমাজি জিলাৰ ধেমাজি বিধানসভা সমষ্টি (নং ১১৩)ৰ পৰা অসম বিধানসভাৰ সদস্য আছিল৷ভাৰতীয় জনতা পাৰ্টিৰ সদস্য হোৱাৰ পূৰ্বে বৰুৱা ভাৰতীয় জাতীয় কংগ্ৰেছৰ সদস্য আছিল।

## তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
ধুবুৰী চিকিৎসা মহাবিদ্যালয় আৰু চিকিৎসালয়

**ধুবুৰী চিকিৎসা মহাবিদ্যালয় আৰু চিকিৎসালয়** () অসমৰ ধুবুৰী জিলাৰ ধুবুৰী চহৰত অৱস্থিত এখন চৰকাৰী চিকিৎসা মহাবিদ্যালয়। ২০২২ চনত চিকিৎসা মহাবিদ্যালয়খন কাৰ্যক্ষম হয়। অসম চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। ধুবুৰী চিকিৎসা মহাবিদ্যালয় ৰাষ্ট্ৰীয় চিকিৎসা আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২২-২৩ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰে।

## ইতিহাস
২০১৭ চনৰ ১৭ ফ্ৰেব্ৰুৱাৰী তাৰিখে তদানীন্তন মুখ্যমন্ত্ৰী সৰ্বানন্দ সোণোৱাল আৰু সেই সময়ৰ ৰাজ্যিক স্বাস্থ্যমন্ত্ৰী তথা বৰ্তমানে ৰাজ্যৰ মুখ্যমন্ত্ৰী ড° হিমন্ত বিশ্ব শৰ্মাৰ উপস্থিতিত তদানীন্তন কেন্দ্ৰীয় স্বাস্থ্যমন্ত্ৰী তথা বৰ্তমানে বিজেপিৰ ৰাষ্ট্ৰীয় সভাপতি জগত প্ৰসাদ নড্ডায়ে মহাবিদ্যালয়খনৰ নিৰ্মাণৰ কামৰ শুভ উদ্বোধন কৰিছিল। ১০৮ বিঘা মাটিত ৫০৯ কোটি টকা ব্যায়েৰে নিৰ্মাণ কৰা ধুবুৰী চিকিৎসা মহাবিদ্যালয় আৰু চিকিৎসালয় চৌহদত ছাত্ৰ-ছাত্ৰীৰ হ'ষ্টেল, চিকিৎসা মহাবিদ্যালয়খনত শিক্ষাদান কৰিবলগীয়া মহাবিদ্যালয়, চিকিৎসকসকলৰ আৱাস গৃহ, কেফটেৰিয়া, কেণ্টিনকে ধৰি আছে মুঠ ২৪টাকৈ ভৱন আছে। ২০২২ চনৰ ১৪ অক্টোবৰত ৰাষ্ট্ৰপতি দ্ৰৌপদী মুৰ্মুৱে ভাৰতীয় প্ৰযুক্তিবিদ্যা প্ৰতিষ্ঠান, গুৱাহাটীৰ পৰা ভাৰ্ছুৱেলী এই চিকিৎসা মহাবিদ্যালয়খন আনুষ্ঠানিকভাৱে উদ্বোধন কৰিছিল। 

## পাঠ্যক্ৰম
২০২২-২৩ শিক্ষাবৰ্ষত মহাবিদ্যালয়খনে ১০০ গৰাকী চিকিৎসা বিজ্ঞানৰ শিক্ষাৰ্থীৰ সৈতে শিক্ষাবৰ্ষ আৰম্ভ কৰাৰ অনুমতি লাভ কৰিছে। 

## অৱস্থান
ধুবুৰী চিকিৎসা মহাবিদ্যালয় অসমৰ ধুবুৰী জিলাৰ ধুবুৰী চহৰৰৰ ঝাগ্ৰাপাৰত অৱস্থিত। ইয়াৰ নিকটৱৰ্তী ধুবুৰী ৰেল ষ্টেচনৰ পৰা ই ২ কিঃমিঃ আৰু ৰূপসী বিমানবন্দৰৰ পৰা ১৫ কিঃমিঃ নিলগত অৱস্থিত। ধুবুৰী চহৰৰ পৰা মহাবিদ্যালয়লৈ যাতায়াতৰ সু-ব্যৱস্থা আছে। 

## তথ্য উৎস

শ্ৰেণী:অসমৰ চিকিৎসা মহাবিদ্যালয়
শ্ৰেণী:অসমৰ চিকিৎসালয়
শ্ৰেণী:ধুবুৰী জিলা
পুৰুষ আসক্তি আৰু স্ত্ৰী আসক্তি

**এণ্ড্ৰফিলিয়া আৰু গাইনেফিলিয়া** হৈছে আচৰণ বিজ্ঞানত লিংগ বাইনেৰী সমকামিতা আৰু বিষমযৌন ধাৰণাকৰণৰ বিকল্প হিচাপে যৌন অভিমুখিতাক বৰ্ণনা কৰিবলৈ ব্যৱহৃত শব্দ। এণ্ড্ৰফিলিয়াই পুৰুষৰ প্ৰতি যৌন আকৰ্ষণ বা পুৰুষত্বৰ বৰ্ণনা কৰে; ইয়াক পুৰুষ আসক্তি বুলিও কোৱা হয়। গাইনেফিলিয়াই নাৰী বা নাৰীত্বৰ প্ৰতি যৌন আকৰ্ষণৰ বৰ্ণনা কৰে আৰু ইয়াকে স্ত্ৰী আসক্তি বুলি কোৱা হয়।. এম্বিফিলিয়াত যিকোনো ব্যক্তি বা উভলিংগতাত এণ্ড্ৰফিলিয়া আৰু গাইনেফিলিয়া উভয়ৰে সংমিশ্ৰণৰ বৰ্ণনা কৰা হয়। 
ব্যক্তিজনৰ লিংগ নিযুক্তি বা লিংগ পৰিচয়ৰ আৰোপ নকৰাকৈয়ে ব্যক্তিৰ আকৰ্ষণৰ বস্তু চিনাক্ত কৰিবলৈ এই শব্দবোৰ ব্যৱহাৰ কৰা হয়। আন্তঃলিংগ আৰু ট্ৰান্সজেণ্ডাৰ লোকৰ বৰ্ণনা কৰাৰ সময়ত ইয়াক ব্যৱহাৰ কৰিব পাৰি, বিশেষকৈ যিসকল অবাইনেৰী।

## ঐতিহাসিক ব্যৱহাৰ
### এণ্ড্ৰফিলিয়া
২০ শতিকাৰ আৰম্ভণিৰ জাৰ্মান যৌনবিজ্ঞানী আৰু চিকিৎসক মেগনাছ হিৰ্চফেল্ডে সমকামী পুৰুষক চাৰিটা ভাগত ভাগ কৰিছিল: পেড’ফিল, যিসকলে প্ৰি-পিউবেচেণ্ট যুৱক-যুৱতীসকলৰ প্ৰতি আটাইতকৈ বেছি আকৰ্ষিত, ইফেব’ফাইল, যিসকলে যৌৱনকালৰ পৰা বিশৰ দশকৰ আৰম্ভণিৰ বয়সৰ যুৱকৰ প্ৰতি আটাইতকৈ বেছি আকৰ্ষিত; এণ্ড্ৰফাইল, যি বিশৰ দশকৰ আৰম্ভণিৰ পৰা পঞ্চাশৰ ভিতৰৰ ব্যক্তিৰ প্ৰতি আটাইতকৈ বেছি আকৰ্ষিত; আৰু জেৰণ্টোফাইল, যি বয়সস্থ (বৃদ্ধ বয়সলৈকে) পুৰুষৰ প্ৰতি বেছি আকৰ্ষিত হয়। কেৰেন ফ্ৰেংকলিনৰ মতে, হিৰ্চফেল্ডে ইফেব'ফিলিয়াক "সাধাৰণ আৰু অৰোগজনিত বুলি গণ্য কৰিছিল, ইফেব'ফিল আৰু এণ্ড্ৰ'ফাইল প্ৰত্যেকেই সমকামী জনসংখ্যাৰ প্ৰায় ৪৫% প্ৰতিনিধিত্ব কৰিছে। এণ্ড্ৰ'ফিলিয়াৰ প্ৰতিশব্দ হিচাপে এণ্ড্ৰ'চেক্সুৱেলিটি শব্দটো মাজে মাজে ব্যৱহাৰ কৰা হয়।
; জীৱবিজ্ঞান আৰু চিকিৎসা বিজ্ঞানত বিকল্প ব্যৱহাৰ
জীৱবিজ্ঞানত এণ্ড্ৰফিলিকক কেতিয়াবা এন্থ্ৰ'প'ফিলিকৰ প্ৰতিশব্দ হিচাপে ব্যৱহাৰ কৰা হয়, আৰু ই এনে পৰজীৱীক বুজায় যিসমূহে আন জীৱ-জন্ততকৈ মানৱ দেহক ধাৰক হিচাপে পছন্দ কৰে। 

এণ্ড্ৰফিলিক কেতিয়াবা কিছুমান প্ৰটিন আৰু এণ্ড্ৰজেন ৰিচেপ্টৰৰ বৰ্ণনাৰ বাবেও ব্যৱহাৰ কৰা হয়।
### গাইনেফিলিয়া
এই শব্দটোৰ এটা সংস্কৰণ প্ৰাচীন গ্ৰীক ভাষাত প্ৰকাশ পাইছিল। *আইডিল-৮*, ৬০ নং শাৰীত থিয়ক্ৰিটাছে জিউছৰ নাৰীৰ প্ৰতি থকা কামনাক বৰ্ণনা কৰিবলৈ গাইনাইকোফিলিয়াছ (γυναικοφίλιας)ক এটা সুৰীয়া বিশেষণ হিচাপে ব্যৱহাৰ কৰিছে।

ছিগমাণ্ড ফ্ৰয়েডে তেওঁৰ এটা কেছ ষ্টাডিত ড'ৰাক বৰ্ণনা কৰিবলৈ গাইনেকোফিলিক শব্দটো ব্যৱহাৰ কৰিছিল। তেওঁ এই শব্দটো প্ৰায়ে চিঠিপত্ৰতো ব্যৱহাৰ কৰিছিল।

গাইনোফিলিয়াৰ ভিন্ন বানানো কেতিয়াবা ব্যৱহাৰ কৰা হয়।

স্ত্ৰীযৌনতা শব্দটোৰ প্ৰতিশব্দ হিচাপেও ইয়াৰ খুব কমেইহে ব্যৱহাৰ কৰা হৈছে।
## তথ্যসূত্ৰ

শ্ৰেণী:যৌন অভিমুখিতা
কিনছে স্কেল

**কিনছে স্কেলক**; বিপৰীতকামী-সমকামী নিৰ্ধাৰণৰ স্কেল বুলিও কোৱা হয়। এজন মানুহৰ অভিজ্ঞতা অথবা প্ৰতিক্ৰিয়াৰ ওপৰত ভিত্তি কৰি যৌন অভিমুখিতা ব্যাখ্যা সংক্ৰান্ত গৱেষণাত ইয়াৰ ব্যৱহাৰ হয়। এই স্কেলত ০-ৰ পৰা ৬ পৰ্যন্ত মাপ থাকে। ০ মানে হৈছে, সম্পূৰ্ণভাৱে বিপৰীতকামী, আৰু ৬ মানে হৈছে, সম্পূৰ্ণভাৱে সমকামী। ইয়াৰোপৰি "এক্স" নামক আৰু এটা দাগ যুক্ত কৰা হয়; যাৰ অৰ্থ হৈছে "কোনো যৌন সম্পৰ্ক নথকা।" এই প্ৰতিবেদনসমূহ প্ৰথমে আলফ্ৰেড কিনছে, ৱাৰ্ডেল পমেৰয় আৰু অন্যান্যই *চেক্সুৱেল বিহেভিয়াৰ ইন দ্য হিউমেন মেল* (১৯৪৮) ত প্ৰকাশ কৰিছিল আৰু ইয়াৰ পৰিপূৰক গ্ৰন্থ *চেক্সুৱেল বিহেভিয়াৰ ইন দ্য হিউমেন ফিমেল* (১৯৫৩)তো ইয়াৰ বিশিষ্টতা প্ৰকাশ হৈছিল।

## ইতিহাস
কিনছে স্কেলৰ প্ৰতিষ্ঠাতা আলফ্ৰেড কিনছেক যৌন বিপ্লবৰ জনক বুলিও কোৱা হয়। তেখেতৰ মতে যৌনতাৰ কেনভাচ কেৱলমাত্ৰ সমকামিতা বা বিপৰীতকামিতা অংশতেই বিভক্ত হৈ নাথাকে, বিপৰীতে তেওঁ বিশ্বাস কৰিছিল যে- যৌনতাৰ তাৰল্য ধৰ্ম আছে; যি সময়ে সময়ে পৰিৱৰ্তন হৈ থাকিব পাৰে।

সমাজ-সাংস্কৃতিক কোনো পৰিসীমা ব্যৱহাৰ কৰাৰ পৰিৱৰ্তে কিনছে প্ৰত্যেক স্বতন্ত্ৰ ব্যক্তিৰ বাবে ভিন ভিন স্কেলৰ মাপ ব্যৱহাৰ কৰিব বিছাৰিছিল। ৩০টা বেলেগ বেলেগ ঘটনাৰ বাবে কিনছেৰ প্ৰথম স্কেলত ৩০টা মাপকাঠি আছিল। পিছলৈ তেওঁ এই স্কেলক কেৱল ৭টা মাপত সীমাবদ্ধ কৰে। তেওঁ এই সম্পৰ্কীয় গৱেষণাৰ বাবে ৮০০০০তকৈ বেছি সাক্ষাৎকাৰ লৈছিল।

এই স্কেলৰ মাপৰ বাবে তেওঁ লিখিছিল:

## তথ্যসূত্ৰ

শ্ৰেণী:যৌন অভিমুখিতা
চাট মছলা

**চাট মছলা** হৈছে দক্ষিণ এছিয়াত উৎপত্তি হোৱা গুড়া মছলাৰ মিশ্ৰণ। সাধাৰণতে চাটত সোৱাদ যোগ কৰিবলৈ এই মচলাৰ ব্যৱহাৰ কৰা হয়। ইয়াত সাধাৰণতে আমচুৰ (শুকান আমৰ গুড়ি), জিৰা, ধনীয়া, শুকান আদা, নিমখ (সততে ক'লা নিমখ), জালুক, আছাফ'ইটিডা আৰু জলকীয়া গুড়ি থাকে। ঐচ্ছিকভাৱে গৰম মছলাও অন্তৰ্ভুক্ত।

## ব্যৱহাৰ
চাট প্ৰস্তুত কৰাত ইয়াৰ ব্যৱহাৰৰ বাহিৰেও অমিতা, ছীকু, আপেল আৰু কল আদিৰে তৈয়াৰী ভাৰতীয় ফলৰ চালাডত চাট মছলাৰ ব্যৱহাৰ কৰা হয়। ভাৰতত আলু, ফলমূল, কণীৰ টোষ্ট আৰু নিয়মীয়া চালাডৰ ওপৰতো চাট মছলা ছটিয়াই দিয়া হয়।

মছলাৰ ব্ৰেণ্ডসমূহে ফলৰ চাট মছলা নামৰ বিকল্প মছলাৰ মিশ্ৰণ বিক্ৰী কৰে। এই মছলাত জিৰা, ধনীয়া, আৰু আদা কমকৈ থাকে, বিপৰীতে জলকীয়া গুড়ি, ক’লা নিমখ, আমচূৰ আৰু ছফ গুড়ি বেছি থাকে। ৰাজপথৰ বিক্ৰেতাসকলে সাধাৰণতে নিজাকৈ চাট মছলা মিহলাই লয়। কটা ফল বা সতেজ শাক-পাচলিৰ ওপৰত ছটিয়াই সোৱাদ দিয়া হয়। কেতিয়াবা কেৱল জলকীয়া গুড়িৰ সৈতে ক'লা নিমখ ব্যৱহাৰ কৰা হয়।

## তথ্যসূত্ৰ

শ্ৰেণী:মছলা
তৰংগ গগৈ

**তৰংগ গগৈ** এগৰাকী অসমীয়া ৰাজনীতিবিদ।  ভাৰতীয় জনতা পাৰ্টিৰ বিধায়ক হিচাপে তেওঁ ২০২১ চনৰ অসম বিধানসভাৰ নিৰ্বাচনত নাহৰকটীয়া সমষ্টিৰ পৰা নিৰ্বাচিত হৈছিল ৷   

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
দীন দয়াল উপাধ্যায় গ্ৰামীণ কৌশল আঁচনি

**গ্ৰামীণ কৌশল আঁচনি** বা **ডিডিইউ-জিকেৱাই** হৈছে ভাৰত চৰকাৰৰ যুৱ নিয়োগ আঁচনি।

## পটভূমি
২০১৪ চনৰ ২৫ ছেপ্টেম্বৰত পণ্ডিত দীনদয়াল উপাধ্যায় ৰ ৯৮ সংখ্যক জন্ম জয়ন্তী উপলক্ষে কেন্দ্ৰীয় মন্ত্ৰী নিতিিন গাডকাৰী আৰু ভেংকয়া নাইডু য়ে ডিডিইউ-জিকেৱাই আৰম্ভ কৰিছিল। ডিডিইউ-জিকেৱাইৰ দৃষ্টিভংগী হৈছে "*গ্ৰাম্য দৰিদ্ৰ যুৱক-যুৱতীসকলক অৰ্থনৈতিকভাৱে স্বাধীন আৰু বিশ্বব্যাপী প্ৰাসংগিক কৰ্মশক্তিলৈ ৰূপান্তৰিত কৰা*।" ইয়াৰ লক্ষ্য হৈছে যুৱক-যুৱতীসকলক লক্ষ্য কৰি লোৱা, ১৫–৩৫ বছৰ বয়সৰ গোটত। ডিডিইউ-জিকেৱাই হৈছে ৰাষ্ট্ৰীয় গ্ৰাম্য জীৱিকা অভিযান (এনআৰএলএম)ৰ এটা অংশ, যাক গ্ৰাম্য দৰিদ্ৰ পৰিয়ালৰ আয়ত বৈচিত্ৰ্য যোগ কৰা আৰু গ্ৰাম্য যুৱক-যুৱতীসকলৰ কেৰিয়াৰৰ আকাংক্ষা পূৰণৰ দ্বৈত লক্ষ্যৰে দায়িত্ব দিয়া হৈছে।  কৌটিৰ এটা কৰ্পাছৰ লক্ষ্য হৈছে গ্ৰাম্য যুৱক-যুৱতীসকলৰ নিয়োগযোগ্যতা বৃদ্ধি কৰা। এই কাৰ্যসূচীৰ অধীনত চৰকাৰৰ দক্ষতা বিকাশৰ পদক্ষেপৰ অংশ হিচাপে ডিজিটেল ভাউচাৰৰ জৰিয়তে ছাত্ৰজনৰ বেংক একাউণ্টত পোনপটীয়াকৈ ধন প্ৰদান কৰা হ’ব।

## তথ্য সংগ্ৰহ

শ্ৰেণী:ভাৰত চৰকাৰৰ আঁচনি
শ্ৰেণী:ভাৰত চৰকাৰ
উমাশংকৰ যোশী

**উমাশংকৰ যোশী** ()(; জন্ম:২১ জুলাই’ ১৯১১ - মৃত্যু: ১৯ ডিচেম্বৰ ১৯৮৮) এগৰাকী ভাৰতীয় কবি, পণ্ডিত আৰু লেখক। গুজৰাটী সাহিত্যলৈ আগবঢ়োৱা অৱদানৰ বাবে তেওঁক জনা যায়।  তেওঁ গুজৰাটী ভাষাতে অধিকাংশ কাম কৰিছে।
## তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:গুজৰাটৰ ব্যক্তি
সৰ্বসমীক্ষা তত্ত্ব (গ্ৰন্থ)

**সৰ্বসমীক্ষা তত্ত্ব**() হৈছে অসমীয়া ভাষাত ৰচনা কৰা এখন জনপ্ৰিয় বিজ্ঞানৰ প্ৰবন্ধ সংকলন। কিতাপখনৰ লেখক হৈছে প্ৰৱালজ্যোতি ফুকন। ডিব্ৰুগড় বিশ্ববিদ্যালয় প্ৰকাশন শাখাই ২০২৩ চনত কিতাপখন প্ৰথম প্ৰকাশ কৰিছে। লেখকৰো এইখন প্ৰথম গ্ৰন্থ।

## বিৱৰণ
মুঠ সাতটা অধ্যায়ৰ কিতাপখনৰ আৰম্ভণিতে আছে প্ৰকাশন শাখাৰ টোকা, গ্ৰন্থ মালালা সম্পাদকৰ টোকা আৰু লেখকৰ একাষাৰ। লেখকৰ একাষাৰত লেখকে লিখিছে, "সৰ্বসমীক্ষা তত্ত্বৰ ইতিহাস যথেষ্ট দীঘলীয়া, ঘটনাবহুল আৰু বৰ্তমান পৰ্যন্ত আধৰুৱা।"

## লেখকৰ চমু পৰিচয়
গ্ৰন্থখনিৰ লেখক ড॰ প্ৰৱালজ্যোতি ফুকন ডিব্ৰুগড় বিশ্ববিদ্যালয়ৰ পদাৰ্থবিজ্ঞান বিভাগৰ সহকাৰী অধ্যাপক। শিৱসাগৰ জিলাত জন্ম লাভ কৰা প্ৰৱালজ্যোতি ফুকনে অসম মাধ্যমিক শিক্ষা পৰিষদৰ অধীনত উচ্চ মাধ্যমিক পৰীক্ষাত অসমৰ ভিতৰত সপ্তম স্থান দখল কৰিছিল। পৰৱৰ্তী সময়ত তেওঁ কটন মহাবিদ্যালয়(বৰ্তমানৰ কটন বিশ্ববিদ্যালয়)ৰ পৰা পদাৰ্থবিজ্ঞান বিষয়ত স্নাতক ডিগ্ৰী, আৰু ভাৰতীয় প্ৰযুক্তিবিদ্যা প্ৰতিষ্ঠান, কানপুৰৰ পৰা স্নাতকোত্তৰ-ডক্তৰেটৰ দ্বৈত ডিগ্ৰী লাভ কৰে। ড॰ ফুকনৰ গৱেষণাৰ ক্ষেত্ৰ হৈছে, ৰজ্জুতত্ত্ব, কৃষ্ণ গহ্বৰ আৰু Ads-CFT দ্বৈধতা।

## তথ্যৰ উৎস

## লগতে চাওক
* পদাৰ্থ বিজ্ঞানৰ সাতটা নাতিদীৰ্ঘ পাঠ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
হিন্দী বিৰোধী আন্দোলন

**হিন্দী বিৰোধী আন্দোলন** বুলিলে ২০ শতিকাৰ মাজভাগত ভাৰতৰ কিছুমান বিশেষ অঞ্চলত উদ্ভৱ হোৱা এক উল্লেখযোগ্য সামাজিক-ৰাজনৈতিক আন্দোলনক বুজায়। এই প্ৰতিবাদৰ মূল উদ্দেশ্য আছিল ভাৰতৰ একমাত্ৰ চৰকাৰী ভাষা হিচাপে হিন্দী জাপি দিয়াৰ পৰা প্ৰতিহত কৰা। এই আন্দোলনে বিভিন্ন ভাষিক সম্প্ৰদায়ৰ পৰা ব্যাপক সমৰ্থন লাভ কৰাৰ লগতে ভাৰতৰ ভাষা নীতি গঢ় দিয়াত গুৰুত্বপূৰ্ণ ভূমিকা পালন কৰিছিল।

মূলতঃ জোৰ-জবৰদস্থিকৈ হিন্দী ভাষা চপোৱাৰ বিৰুদ্ধে অ-হিন্দীভাষীলোকসকলে আন্দোলন সংগঠিত কৰি আহিছে।

## পৃষ্ঠভূমি
১৯৪৭ চনত ব্ৰিটিছ ঔপনিৱেশিক শাসনৰ পৰা ভাৰত স্বাধীন হোৱাৰ পিছত নৱগঠিত ভাৰত চৰকাৰে এক ঐক্যবদ্ধ ভাষিক নীতি প্ৰতিষ্ঠা কৰিব বিচাৰিছিল। ১৯৫০ চনত গৃহীত ভাৰতৰ সংবিধানে হিন্দীক চৰকাৰী ভাষা আৰু ইংৰাজীক সহযোগী ভাষা হিচাপে স্বীকৃতি দিছিল। ইয়াৰ মূল লক্ষ্য আছিল ইংৰাজীৰ ঠাইত হিন্দীক একমাত্ৰ চৰকাৰী ভাষা হিচাপে ব্যৱহাৰত প্ৰাধান্য দিয়া। কিন্তু, এই পদক্ষেপে অহিন্দীভাষী অঞ্চলসমূহৰ মাজত উদ্বেগ আৰু আশংকাৰ সৃষ্টি কৰিছিল, যাৰ ফলত হিন্দী বিৰোধী প্ৰতিবাদৰ সৃষ্টি হৈছিল।
## পৰিঘটনা আৰু আন্দোলন
### মাদ্ৰাজ হিন্দী বিৰোধী আন্দোলন (১৯৬৫)
এই প্ৰতিবাদ হিন্দী বিৰোধী আন্দোলনৰ ইতিহাসৰ এক বৃহৎ পৰিঘটনা আছিল। তামিলনাডু ৰাজ্য (তেতিয়া মাদ্ৰাজ নামেৰে জনাজাত)ত সংঘটিত হৈছিল আৰু ইয়াত ব্যাপক বিক্ষোভ আৰু নাগৰিকৰ অশান্তি দেখা গৈছিল। ভাৰত চৰকাৰে হিন্দীক যোগাযোগৰ প্ৰাথমিক ভাষা হিচাপে জাপি দিয়াৰ প্ৰচেষ্টাত এই আন্দোলনৰ সূচনা হয়। বিশিষ্ট সমাজ সংস্কাৰক তথা ৰাজনৈতিক নেতা পেৰিয়াৰ ই.ভি. ৰামাছামীৰ আত্মদহনৰ ফলত এই আন্দোলনে গতি লাভ কৰিছিল। প্ৰতিবাদৰ ফলত অৱশেষত ভাষা নীতি পুনৰীক্ষণ কৰা হয়, যাৰ ফলত তামিলনাডুত চৰকাৰী কামত ইংৰাজী ভাষাৰ ব্যৱহাৰ অব্যাহত ৰখাটো নিশ্চিত হয়।

কেইবাটাও আঞ্চলিক ৰাজনৈতিক দল আৰু নেতাই হিন্দীক একমাত্ৰ চৰকাৰী ভাষা হিচাপে জাপি দিয়াৰ সক্ৰিয় বিৰোধিতা কৰিছিল। তামিলনাডুৰ দ্ৰাবিড় মুনেত্ৰা কাজাগাম (ডি.এম.কে)ৰ নেতৃত্বত চি.এন. আন্নাদুৰাইয়ে, মাদ্ৰাজ হিন্দী বিৰোধী আন্দোলনত বিশিষ্ট ভূমিকা পালন কৰিছিল।

### বাংলা ভাষা আন্দোলন
হিন্দী বিৰোধী প্ৰতিবাদৰ সৈতে প্ৰত্যক্ষ সম্পৰ্ক নাথাকিলেও ভাৰতৰ ভাষা ৰাজনীতি গঢ় দিয়াত বাংলা ভাষা আন্দোলনে উল্লেখযোগ্য ভূমিকা পালন কৰিছিল। ইয়াৰ সংঘটিত হৈছিল তেতিয়াৰ অবিভক্ত বংগদেশ আৰু বৰ্তমানৰ বাংলাদেশত। এই আন্দোলনে বাংলা ভাষাক স্বীকৃতি আৰু প্ৰচাৰৰ পোষকতা কৰিছিল। ১৯৫২ চনত সংঘটিত হোৱা বাংলাদেশৰ ভাষা আন্দোলন এই আন্দোলনৰ সময়ত এক উল্লেখযোগ্য পৰিঘটনা আছিল। পৰৱৰ্তী সময়ত বাংলা ভাষাক পূব পাকিস্তানৰ (পাছলৈ বাংলাদেশ) অন্যতম চৰকাৰী ভাষা হিচাপে স্বীকৃতি দিয়াত ই গুৰুত্বপূৰ্ণ ভূমিকা পালন কৰিছিল।

## প্ৰভাৱ আৰু ফলাফল
হিন্দী বিৰোধী প্ৰতিবাদে ভাৰতৰ ভাষা নীতিত গভীৰ প্ৰভাৱ পেলাইছিল। ভাৰত চৰকাৰে দেশৰ ভাষিক বৈচিত্ৰ্যক স্বীকাৰ কৰি ১৯৬৭ চনত চৰকাৰী ভাষা আইন সংশোধন কৰি চৰকাৰী উদ্দেশ্যত ইংৰাজীৰ ব্যৱহাৰ অব্যাহত ৰখাটো নিশ্চিত কৰাৰ লগতে ৰাজ্যিক পৰ্যায়ৰ যোগাযোগৰ বাবে আঞ্চলিক ভাষাসমূহক স্বীকৃতি প্ৰদান কৰে। এই সিদ্ধান্তই ভাষিক বহুত্ববাদ ৰক্ষা কৰাত যথেষ্ট সহায় কৰিছিল আৰু ভাৰতৰ বিভিন্ন ভাষিক সম্প্ৰদায়ৰ মাজত সৰ্বাংগীনতা আৰু সাংস্কৃতিক পৰিচয়ৰ ভাৱ গঢ়ি তুলিছিল।

## তথ্য সংগ্ৰহ

শ্ৰেণী:আন্দোলন
শ্ৰেণী:হিন্দী ভাষা
জলফাই

**জলফাই** (বৈজ্ঞানিক নাম: *Elaeocarpus serratus*) হৈছে এলিঅ’কাৰপেচী (Elaeocarpaceae) পৰিয়ালৰ অন্তৰ্গত এবিধ সপুষ্পক উদ্ভিদৰ প্ৰজাতি। এই উদ্ভিদৰ ফুলৰ বৰণ বগা। উদ্ভিদৰ আকাৰ মধ্যমীয়াৰ পৰা ডাঙৰ। জলফাই সাধাৰণতে শ্ৰীলংকা আৰু দক্ষিণ ভাৰত, আৰু ভাৰত উপমহাদেশৰ উত্তৰ অংশৰ অসম, বাংলাদেশ আৰু অন্যান্য কিছুমান অঞ্চলত পোৱা যায়। ইয়াৰ ফল খোৱাৰ উপযোগী। ইয়াৰ উপৰি এই উদ্ভিদ সৌন্দৰ্যবৰ্ধন, ধৰ্মীয় আৰু থলুৱা ঔষধ হিচাপে ব্যৱহাৰ কৰা হয়।

## বিৱৰণ
জলফাই এবিধ বিস্তৃত মুকুটযুক্ত মধ্যমীয়াৰ পৰা ডাঙৰ চিৰসেউজ উদ্ভিদ আৰু ইয়াৰ উচ্চতা ১৫ৰ পৰা ৬০ মিটাৰ। ফুলৰ বেটুপাত ৪ৰ পৰা ৬ মিলিমিটাৰ দৈৰ্ঘ্যৰ শেঁতা সেউজীয়া বৰণৰ, ৪ৰ পৰা ৫ মিলিমিটাৰ দৈৰ্ঘ্যৰ বগা অথবা শেঁতা সেউজীয়া ৰঙৰ ৫টা পাহি থাকে। সামান্য ক'লা ৰঙৰ পৰাগধানীযুক্ত ১৮-৩০ ডাল পুংকেশৰ থাকে। ফুলবোৰ দিনটোৰ শেষৰ ফালে সম্পূৰ্ণকৈ ফুলি উঠে আৰু সেয়েহে সম্ভৱতঃ ৰাতিহে পৰাগন হয়। ইয়াৰ ফলবোৰ ২.৫ চে.মি. দীঘল, মসৃণ, ডিম্বাকৃতিৰ আৰু সেউজীয়া বৰণৰ। ইয়াৰ ফলৰ ভিতৰত এটা বাদামী বৰণৰ বীজ থাকে। বীজটোৰ বাহিৰৰ খোলাটো কঠিন। বীজবোৰৰ অংকুৰণ লেহেমীয়া আৰু ২ বছৰ পৰ্যন্ত সময় লাগিব পাৰে। কাঠৰ ৰং বগা-হালধীয়া।

## বিস্তৃতি
জলফাইৰ এই প্ৰজাতিটো বিচ্ছিন্নভাবে বিস্তৃত, ই দক্ষিণ আৰু দক্ষিণ-পশ্চিম ভাৰত আৰু শ্ৰীলংকাৰ এটা অঞ্চলত আৰু অসম, উত্তৰ-পূব ভাৰতৰ পৰা বাংলাদেশলৈকে এটা অঞ্চলত স্থানীয়ভাবে পোৱা উদ্ভিদ। জলফাই শ্ৰীলংকা, ভাৰত (তামিলনাডু, কৰ্ণাটক, কেৰালা, অসম, অৰুণাচল প্ৰদেশ), আৰু বাংলাদেশৰ থলুৱা উদ্ভিদ। ইয়াক ৰিউনিয়ন আৰু মৰিচাছত নতুনকৈ ৰোপন/প্ৰাকৃতিক কৰি তোলা হৈছে।

জলফাইৰ *ৱেইবেলি* (*weibelii*) নামৰ প্ৰকাৰটো দক্ষিণ-পশ্চিম ভাৰতৰ কৰ্ণাটক আৰু কেৰালাত স্থানীয়ভাবে পোৱা যায়।

## স্থানীয় নাম

**ভেৰালু* (වෙරළු) (সিংহল)
**ভেৰালিক্কাই* (তামিল)
**কাৰাক্কা*, *কাৰা* (মালায়ালাম)
**বেলফই* (ꠛꠦꠟꠚꠁ) (ছিলঠীয়া, বাংলাদেশ)
**জলপাই* (বঙালী)
**অখি-ছিমিং* (কাৰ্বি ভাষা, অসম)
**জলফাই* (অসমীয়া)
**কৰফন* (chorphon) (মেইতেই ভাষা, মণিপুৰ)
**ৰুদ্ৰাক্ষ* (ভাৰত)
**বীড গছ* (bead tree) (ভাৰত)
**চেইলন-অলিভ* (Ceylon-olive) (ইংৰাজী)

## ইতিহাস
আধুনিক জীৱবৈজ্ঞানীক নামকৰণৰ প্ৰতিষ্ঠাপক ছুইডেনৰ কাৰ্ল লিনিয়াছে (১৭০৭-৭৮) ১৭৫৩ চনত তেওঁৰ গ্ৰন্থ স্পীচিজ প্লেণ্টাৰামত (Species Plantarum) এই প্ৰজাতিটোৰ নাম উল্লেখ কৰিছিল। ২০০১ চনত *ৱেইবেলি* প্ৰকাৰটোৰ নামকৰণ কৰিছিল শ্ৰেণীবিভাজক ছু ঝমাৰ্জটিয়ে (Sue Zmarzty) (জন্ম ১৯৫৯), তেওঁ কিউ বুলেটিন (Kew Bulletin), ৫৬(২), ৪৩৭ পৃষ্ঠাত এই বিষয়ে প্ৰকাশ কৰিছিল।

## তথ্য সংগ্ৰহ

শ্ৰেণী:ফল
শ্ৰেণী:অসমৰ উদ্ভিদ
জিন

**জিন** () হৈছে প্ৰাক-ইছলামিক আৰব আৰু পিছলৈ ইছলামিক সংস্কৃতি আৰু বিশ্বাসত আদিম ধৰ্মৰ এক অদৃশ্য প্ৰাণী। মানুহৰ দৰে জিনবোৰো নিজৰ কামৰ বাবে জবাবদিহি। ঈশ্বৰৰ নিৰ্দেশনা গ্ৰহণ কৰে নে নকৰে তাৰ ওপৰত নিৰ্ভৰ কৰি এইবোৰ হয় মুমিন নাইবা কাফিৰ হ’ব পাৰে বুলি বিশ্বাস কৰা হয়। জিনবোৰ জন্মগতভাৱে বেয়া বা ভাল বুলি নিৰ্ধাৰণ কৰা নাযায়। ইছলামে অন্য ধৰ্মৰ আত্মাক স্বীকাৰ কৰিছিল আৰু ইয়াৰ সম্প্ৰসাৰণৰ সময়ত সেইবোৰক খাপ খুৱাবলৈ সক্ষম হৈছিল। জিন কোনো কঠোৰ ইছলামিক ধাৰণা নহয়; ইছলামৰ সৈতে সংযুক্ত কেইবাটাও পৌত্তলিক বিশ্বাসক প্ৰতিনিধিত্ব কৰিব পাৰে। কঠোৰ একশ্বৰবাদ আৰু ইছলামিক তাওইদৰ ধাৰণাক দাবী কৰিবলৈ ইছলামে জিন আৰু ঈশ্বৰৰ মাজৰ সকলো আত্মীয়তাক অস্বীকাৰ কৰে, যাৰ ফলত জিনক মানুহৰ সমান্তৰালভাৱে ৰখা হয়। কোৰআনে ইছলামৰ পূৰ্বৰ আৰবসকলৰ পূজা কৰা বা তেওঁলোকৰ পৰা সুৰক্ষা বিচৰা প্ৰথাক নিন্দা কৰে।

## ব্যুৎপত্তি আৰু অনুবাদ
জিন হৈছে চেমিটিক মূল jnn (; jann)ৰ পৰা উদ্ভৱ হোৱা আৰবী জাতিবাচক বিশেষ্য, যাৰ প্ৰধান অৰ্থ হৈছে 'লুকাই থকা' বা 'অনুকূলন'। কিছুমান লেখকে শব্দটোৰ অৰ্থ আক্ষৰিক অৰ্থত 'ইন্দ্ৰিয়ৰ পৰা লুকাই থকা সত্তা' বুলি ব্যাখ্যা কৰে। সম্পৰ্কীয় শব্দসমূহৰ ভিতৰত আৰবী মাজনুন (مَجْنُون, 'অধিগ্ৰহণ কৰা' বা সাধাৰণতে 'উন্মাদ'), জান্নাহ (جَنَّة, 'বাগিচা', 'ইডেন' বা 'স্বৰ্গ'), আৰু জানিন (جَنِين, 'ভ্ৰূণ') আদি অন্তৰ্ভুক্ত। জিনক সঠিকভাৱে বহুবচন হিচাপে গণ্য কৰা হয় (কিন্তু ধ্ৰুপদী আৰবীত, jānn, جَانّ হিচাপেও দেখা দিব পাৰে) আৰু ইয়াৰ একবচনটো হ'ল jinnī (جِنِّيّ)। 

জিন শব্দটোৰ উৎপত্তি বৰ্তমানো অনিশ্চিত হৈয়ে আছে। কিছুমান পণ্ডিতে আৰবী ভাষাৰ জিন শব্দটোক লেটিন শব্দ *জিনিয়াছ* অৰ্থাৎ ৰোমান ধৰ্মৰ মানুহ আৰু স্থানৰ ৰক্ষক আত্মাৰ সৈতে সম্পৰ্কিত কৰিছে; কিন্তু এই ব্যুৎপত্তিৰ বিষয়েও বিতৰ্ক দেখা যায়।আন এক ব্যাখ্যা অনুসৰি জিন আৰামীয় জিনায়া (ক্লাছিকেল চিৰিয়াক: ܓܢܝܐ)ৰ পৰা 'টিউটেৰী দেৱতা' বা 'অভিভাৱিকা'
অৰ্থৰ পৰা উদ্ভৱ হ'ব পাৰে।আন কিছুমানে এই শব্দটো পাৰ্চী মূলৰ বুলি দাবী কৰে, সেই অনুসৰি এয়া এভেষ্টিক জৈনীৰ ৰূপত, দুষ্ট (মহিলা) আত্মা। ইৰাণৰ জনগোষ্ঠীসমূহৰ সম্ভৱতঃ প্ৰাক-জৰোষ্ট্ৰিয়ান পৌৰাণিক কাহিনীতো জৈনীক বিভিন্ন জীৱৰ ভিতৰৰে এক বুলি ধৰা হৈছিল।

ইংৰাজী ৰূপ জিনি ফৰাচী জেনি আৰু লেটিন শব্দ জিনিয়াছৰ পৰা আহিছে। ই প্ৰথমবাৰৰ বাবে ১৮ শতিকাৰ ফৰাচী ভাষাৰ এহেজাৰ এনিশাৰ অনুবাদত প্ৰকাশ পাইছিল য'ত শব্দ আৰু অৰ্থৰ মোটামুটি সাদৃশ্যৰ বাবে ইয়াক ব্যৱহাৰ কৰা হৈছিল আৰু ইয়াৰ বিপৰীতে উপকাৰী মধ্যস্থতাকাৰী আত্মাৰ ক্ষেত্ৰত অধিক প্ৰযোজ্য সাহিত্যত 'দানৱ' আৰু 'স্বৰ্গীয় স্বৰ্গদূত' বুলি কোৱা দুষ্ট আত্মাক বুজোৱা হৈছিল। অচূৰৰ শিল্পত মানুহ আৰু দেৱতাৰ মাজৰ অন্তৰ্নিহিতভাৱে জীৱক জিন বুলিও কোৱা হয়।

সঠিক মিল নাথাকিলেও, পশ্চিমীয়া চিন্তাধাৰাত এই সত্তাসমূহৰ বাবে ব্যৱহাৰ কৰা বৰ্ণনাত্মক উপমাসমূহৰ ভিতৰত উৎসৰ ওপৰত নিৰ্ভৰ কৰি দানৱ, আত্মা আৰু পৰী আদি অন্তৰ্ভুক্ত।

## তথ্য সংগ্ৰহ

## টোকা
পংকজ মল্লিক

**পংকজ কুমাৰ মল্লিক**  ( ; ১০ মে' ১৯০৫ – ১৯ ফেব্ৰুৱাৰী ১৯৭৮) এজন ভাৰতীয় সুৰকাৰ, নেপথ্য তথা ৰবীন্দ্ৰ সংগীতৰ কণ্ঠশিল্পী আৰু অভিনেতা ।

১৯৭০ চনত তেওঁক পদ্মশ্ৰী বঁটা প্ৰদান কৰা হয়। ১৯৭২ চনত ভাৰতীয় চলচ্চিত্ৰলৈ সমগ্ৰ জীৱন জুৰি আগবঢ়োৱা অৱদানৰ বাবে লাভ কৰে  দাদাচাহেব ফাল্কে বঁটা।
## প্ৰাৰম্ভিক জীৱন
কলকাতাৰ মণিমোহন আৰু মনোমোহিনী মল্লিকৰ ঘৰত পংকজ কুমাৰ মল্লিকে জন্মগ্ৰহণ কৰিছিল। তেওঁৰ পিতৃ মণিমোহনৰ পৰম্পৰাগত বাংলা সংগীতৰ প্ৰতি গভীৰ আগ্ৰহ আছিল। পংকজ মল্লিকে দুৰ্গাদাস বন্দ্যোপাধ্যায়ৰ তত্ত্বাৱধানত ভাৰতীয় শাস্ত্ৰীয় সংগীতৰ প্ৰাৰম্ভিক প্ৰশিক্ষণ লয়। উচ্চশিক্ষা কলকাতা বিশ্ববিদ্যালয়ৰ অধীনস্থ স্কটিছ চাৰ্চ কলেজত।  পঢ়া-শুনা শেষ কৰাৰ পিছত ৰবীন্দ্ৰনাথ ঠাকুৰৰ নাতি-ভতিজা দীনেন্দ্ৰনাথ ঠাকুৰৰ সংস্পৰ্শলৈ অহাৰ পিছত তেওঁৰ জীৱনৰ সুঁতি পৰিবৰ্তন হয়। ইয়াৰ ফলত মল্লিকৰ ৰবীন্দ্ৰ সংগীতৰ প্ৰতি চিৰস্থায়ী আগ্ৰহ জন্মে আৰু অতি সোনকালেই তেওঁ ৰবীন্দ্ৰ গীতৰ অন্যতম আগশাৰীৰ প্ৰতিষ্ঠাতা হিচাপে পৰিচিত হয়।
## কৰ্মজীৱন
১৯২৬ চনত কলকাতাৰ ভিডিঅ’ফোন কোম্পানীত একৈশ বছৰ বয়সত একবিংশ বছৰ বয়সত মল্লিকৰ প্ৰথম বাণিজ্যিক ৰেকৰ্ডিং ৰবীন্দ্ৰনাথ ঠাকুৰৰ গীত *নেমেচ্চে আজ প্ৰথম বাদল*। অসংখ্য এলবামৰ ভিতৰত এইটোৱেই আছিল প্ৰথম, যিয়ে তেওঁক ৰবীন্দ্ৰ সংগীতত ঘৰুৱা নামলৈ পৰিবৰ্তন কৰিছিল।

১৯২৭ চনত কলকাতাত অল ইণ্ডিয়া ৰেডিঅ’ৰ পূৰ্বসূৰী ইণ্ডিয়ান ব্ৰডকাষ্টিং কৰ্পোৰেচনত সুৰকাৰ আৰ চি বৰালৰ সৈতে তেওঁৰ কৰ্মজীৱন আৰম্ভ হয়, য’ত তেওঁ এজন সংগীত পৰিচালক আৰু কণ্ঠশিল্পী ৰূপে প্ৰায় পঞ্চাছ বছৰ সেৱা আগবঢ়াইছিল। চলচ্চিত্ৰৰ সংগীতৰ উপৰিও মহিষাসুৰমৰ্দ্দিনী নামৰ অনুষ্ঠানটোৰো সংগীত ৰচনা কৰিছিল। ইয়াত বীৰেন্দ্ৰ কৃষ্ণ ভদ্ৰই চণ্ডীপাঠ আৰু বহু কেইজন প্ৰথিতযশা শিল্পীয়ে গীতত কণ্ঠ দিছিল। দুৰ্গাদেৱীৰ মহিষাসুৰৰ ওপৰত বিজয়সাব্যস্তৰ আধাৰত ৰচিত এই অনুষ্ঠানটো ইমানেই জনপ্ৰিয়তা অৰ্জন কৰিছিল যে এতিয়াও মহালয়াৰ দিনা পুৱা ৪ বজাত আকাশবাণীয়ে অনুষ্ঠানটোৰ বাণীবদ্ধ সংস্কৰণ সম্প্ৰচাৰ কৰে।

১৯৩১ চনৰ পৰা আৰম্ভ কৰি ৩৮ বছৰ ধৰি তেওঁ বাংলা, হিন্দী, উৰ্দু আৰু তামিল ভাষাৰ ছবিত বিভিন্ন ধৰণে অৱদান আগবঢ়াইছিল। তেওঁ কে.এল. ছাইগল, শচীন দেৱবৰ্মণ, হেমন্ত মুখাৰ্জী, গীতা দত্ত, আশা ভোছলে, প্ৰমথেশ বৰুৱা, কানন দেৱী আদিৰ প্ৰখ্যাত সংগীত পৰিচালক, কণ্ঠশিল্পী বা অভিনয় শিল্পীৰ সৈতে তেওঁ কাম কৰিছে। নীতিন বসু আৰু তেওঁৰ ভায়েক,  বিখ্যাত শব্দ অভিযন্তা মুকুল বসুৰ সৈতে মল্লিকে  ভাৰতীয় চলচ্চিত্ৰত নেপথ্য গায়নশৈলী প্ৰৱৰ্তন কৰে।

ভাৰতৰ চলচ্চিত্ৰীয় ইতিহাসৰ আৰম্ভণিৰ পৰ্যায়ৰ ফিল্ম ষ্টুডিঅ’ কলকাতাৰ নিউ থিয়েটাৰত মল্লিক ২৫ বছৰ ধৰি কৰ্মৰত হৈ আছিল।

## কৰ্ম
* *আমাৰ যুগ আমাৰ গান * (বঙালী ভাষাত), ফিৰ্মা কে.এল.এম প্ৰাইভেট লিমিটেড, কলকাতা, ১৯৮০।
## তথ্যউৎস

## বাহ্যিক সংযোগ

* 
* 
* http://pankajmullick.com/  : A comprehensive resource centre for research and documentation of Pankaj Mullick songs & related memorabilia

শ্ৰেণী:ভাৰতীয় চলচ্চিত্ৰ সংগীতকাৰ
শ্ৰেণী:বঙালী কণ্ঠশিল্পী
শ্ৰেণী:ভাৰতীয় অভিনেতা
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:দাদাচাহেব ফাল্কে বঁটা বিজয়ী
শ্ৰেণী:বঙালী ব্যক্তি
মণিপুৰ উচ্চ ন্যায়ালয়

মণিপুৰ উচ্চ ন্যায়ালয় হৈছে ভাৰতৰ মণিপুৰ ৰাজ্যৰ উচ্চ ন্যায়ালয়। ভাৰতৰ সংবিধান আৰু উত্তৰ-পূব অঞ্চল (পুনৰ সংগঠন) আইন, ১৯৭১ত উপযুক্ত সংশোধন কৰি, ২০১৩ চনৰ ২৫ মাৰ্চত প্ৰতিষ্ঠা কৰা হয়।উচ্চ ন্যায়ালয়ৰ আসন মণিপুৰৰ ৰাজধানী ইম্ফলত। প্ৰথম মুখ্য ন্যায়াধীশ ন্যায়াধীশ অভয় মনোহৰ সপ্ৰে। ইয়াৰ পূৰ্বে গৌহাটী উচ্চ ন্যায়ালয়ৰ এখন বিচাৰপীঠৰ অধিকাৰ মণিপুৰ ৰাজ্যৰ ওপৰত আছিল।

## তথ্য সংগ্ৰহ

শ্ৰেণী:ভাৰতৰ উচ্চ আদালত